Soraluzeko “Soragarriak” irabazle, Debabarreneko Euskararen Ginkanaren 1. edizioan | Akebai\nDebako “Sonakay” eta “Martintxo arrantzale” eta Eibarko “Ginkanklinak” berdinduta geratu ziren 2. postuan\nGiro polita izan zen atzo Coliseoan Euskararen Ginkanaren final handian, Andrea Covadonga eta Andrea Garcia bikote eibartarraren gidaritzapean.\nEuskararekin eta euskaraz dibertitzeko lehiaketa honetan, Debabarreneko ikastetxeetako 21 taldek hartu dute parte. Internet bidezko 4 proba burutu ondoren, puntu gehien lortu zuten 4 taldeak pasatu ziren finalera. Eibarko “Ginkanklinak” taldea zuzenean sailkatu zen, eta Eibarko beste talde bat, “CD Urki”, Debako “Sonakay” taldearekin iritsi zen berdinduta, 4. postura.\nAtzokoan, beraz, berdinketa hausteko proba bat gaindu behar izan zuten bi taldeek, finalean zein sartuko zen erabakitzeko. Sonakayk irabazi zuen. Finalean, beraz, lau talde hauek aritu ziren lehian: “Martintxo arrantzale” (Deba), “Ginkanklinak” (Eibar), “Soragarriak” (Soraluze) eta “Sonakay” (Deba). Finala girotzeko eta taldekideak animatzeko, gelakideak izan zituzten aretoan, eta ondo baino hobeto egin zutela esan behar.\nFinala hasita, 4 proba burutu behar izan zituzten taldeek. Lehiaketaren 1. fasean, hizkuntza ekologiaren eta hizkuntza aniztasunaren inguruan landu zituzten hainbat gairekin zerikusia zuten probak izan ziren. Horrela joan ziren puntuak irabazten. Amaieran, talde bakoitzak eskuratutako puntuak zenbatuta, Soraluzeko “Soragarriak” taldea izan zen aurtengo irabazlea; 800 € eskuratu zituen ikas-bidaiarako. Beste hiru taldeak puntutan berdinduta geratu zirenez, 2. saria (200 €) eta 3. eta 4. sariak (100 €-ko bi bono Eibarko Merkataritza Gune Irekiko dendetan gastatzeko) denen artean banatzea erabaki zen.


Gazteen lan aukerei buruzko GAZTE UP jardunaldia — Unibertsitatea.Net\nHemen zaude: Hasiera › Ziztu bizian › Gazteen lan aukerei buruzko GAZTE UP jardunaldia\nGazteen lan aukerei buruzko GAZTE UP jardunaldia\n2016/03/15 - Unibertsitatea.net\nDeustuko Unibertsitateak gazteen lan aukerak aztertzeko jardunaldia prestatu du datorren ostiralerako.\nGazteria eta enplegua hartuko dituzte hizpide datorren ostiralean, martxoaren 18an, GAZTE UP jardunaldian. Deustuko Unibertsitatearen Bilboko egoitzako entzungelan jarri dute hitzordua goizeko 09:20tik 13:30era.\nGazteen lan aukerak hainbat ikuspegitatik aztertuko dituzte; hartara, enpresen zein erakundeen paperaren garrantziaz mintzatuko dira, hezkuntzaren eta prestakuntzaren auziaz egingo dute solas, edota ekintzaileen eta enpresa haztegien esperientziak ezagutuko dituzte. Era berean, autoenpleguak eta teknologia berriek ere izango dute tartea jardunaldian. Antolatzaileen hitzetan, "zure laneko etorkizunaz dituzun galderentzako hainbat erantzun aurkituko dituzu" bertan.\nEl Correok eta Deusto Alumnik antolatutako jardunaldi honetan parte hartzeko interesa duenak honako izen-emate orria bete behar du. Bestalde, jardunaldiaren webgunean kontsulta daiteke egitaraua oso-osorik.\nEtiketak: jardunaldia Deustuko Unibertsitatea Gazteak Lan harremanak


Merkataritzan eta zerbitzu sektorean digitalizazioa sustatzeko bi egitasmo abiatu dira astean — Berbia\nMerkataritzan eta zerbitzu sektorean digitalizazioa sustatzeko bi egitasmo abiatu dira astean\nPartaideen digitalizatze ezarpen mailaren arabera bi talde berezitu dira\nBitarteko digitalen presentzia areagotuz, Oñatiko komertzio eta zerbitzuen lehiakortasuna hobetzea da programen helburua, baina partaideek halakoez duten ezagutza eta erabilera ohituren arabera batean edo bestean arituko dira. Guztira herriko 24 establezimendutako ordezkariek eman dute izena.\nAstelehenean jada 14ko lehen taldea hasi zen lanean. Oinarrizkotzat eman daitekeen ikastaro honen helburua da enpresak digitalizatze prozesuan murgiltzea, norbere negozioetan tresna digitalen erabilera aplikatuz. Tresna digital zehatzak erabiltzen ikasi eta bakoitzaren negozioetan ezartzeko pautak emango dira. Orain uztailean negozio bakoitzaren egoera eta behar konkretuak ezagutzeko inkestak beteko dira eta taldekako hiru formazio saio osatuko dira. Uztaila eta abuztuan zehar jasotako inkestak aztertu eta diagnostikoak egingo da eta irailetik azaro erdira bitartean banakako aholkularitza saioak egingo dira partaideekin. Dendartean elkarteak gidatu eta dinamizatuko du programa hau.\nBigarren taldean berriz, beste 10 saltokik parte hartuko dute. Digitalizazio arloan aurreratuago dauden merkatariak dira eta tresna digitalen bidez bezeroak erakartzeko estrategiak landuko dituzte: zer eta nola komunikatu, balio erantsi handiagoko proposamenak nola landu eta transmititu, besteak beste. Orain uztailean diagnostiko fasea osatuko dute eta irailean taldekako formakuntzari ekingo diote; 3 gai lantzeko sei saio egingo dituzte guztira. Urria eta azaroa bitartean berriz, banakako aholkularitza saioak egingo dira. Bezeroak erakartzeko estrategiak lantzea helburu duen bigarren programa hau Merkataritza Federazioak emango du eta gaur arratsaldean hasi da.\nUdalak antolatutako bi formazio ikastaroen aurrekontua ia 22.500 euro da. Finantziazioa udalak bere gain hartu du eta ondorioz, merkatariek ez dute sosik ordainduko.


About: Luis VIII.a Frantziakoa\nLuis VIII.a Frantziakoa (Paris, 1187ko irailaren 5a - Montpensier, 1226ko azaroaren 8a), izengoitiz Lehoia (frantsesez: le Lion) deitua, 1223-1226 urteetan Frantziako erregea izan zen. Kapeto leinukoa zen. Bere erreinaldian Frantziak bere mugak zabaldu zituen; Ingalaterrak Guiena eta Gaskonia baino ez zituen atxiki.\nLuis VIII.a Frantziakoa (Paris, 1187ko irailaren 5a - Montpensier, 1226ko azaroaren 8a), izengoitiz Lehoia (frantsesez: le Lion) deitua, 1223-1226 urteetan Frantziako erregea izan zen. Kapeto leinukoa zen. Bere erreinaldian Frantziak bere mugak zabaldu zituen; Ingalaterrak Guiena eta Gaskonia baino ez zituen atxiki. (eu)\nLuis VIII.a Frantziakoaren zigilua\nAita: Filipe II.a\nAma: Elisabet Hainaultekoa\nLuis VIII.a Frantziakoa (eu)\ndbr:Luis VIII.a Frantziakoa\nwikidata:Luis VIII.a Frantziakoa\ndbpedia-cs:Luis VIII.a Frantziakoa\ndbpedia-de:Luis VIII.a Frantziakoa\ndbpedia-el:Luis VIII.a Frantziakoa\ndbpedia-es:Luis VIII.a Frantziakoa\ndbpedia-fr:Luis VIII.a Frantziakoa\ndbpedia-id:Luis VIII.a Frantziakoa\ndbpedia-it:Luis VIII.a Frantziakoa\ndbpedia-ja:Luis VIII.a Frantziakoa\ndbpedia-ko:Luis VIII.a Frantziakoa\ndbpedia-nl:Luis VIII.a Frantziakoa\ndbpedia-pl:Luis VIII.a Frantziakoa\ndbpedia-pt:Luis VIII.a Frantziakoa\ndbpedia-wikidata:Luis VIII.a Frantziakoa\nis prop-eu:norekin of


AEK Korrika | EA - Eusko Alkartasuna\nHasiera » Giza Eskubideak » AEK Korrika\nArgitaratua honek egina: Prentsa Bulegoa data Api 3, 2003 honetan: Giza Eskubideak\nMartin Aranburu, parlamentaria\nEuskararen aldeko aldarrikapena da urtez urte AEK koordinadorak antolatzen duen Korrika. Eta urtez urte, milaka euskaltzale dira Euskal Herriko karriketan barrena ikurrinadun testigu xume bat eskuz esku elkarri pasatzen diotenak. Artikulu honen bidez, Korrikaren hiru aspektu garrantzitsu aipatu nahi ditut euskaltzale sofazale eta alfer xamarren bat mugiarazteko itxaropenaz.\nEzin ukatu Korrika gure gizarteak izan dezakeen inplikazio, mobilizazio eta aktibismo froga bat dela. Txalotu beharrekoa da batetik Zuberoatik Arabara bitarteko ibilbidea duen ekitaldi baten prestakuntzan parte hartzen duten makina lagunen lana, antolakuntza eta koordinazio ahalmena, eta bestetik, esfortzu itzel horrek gizartearengan sortzen duen erreakzioa eta inplikazioa: Korrika non korrikalariak han. Herriz herri, gazte zein heldu, emakumezko zein gizonezko, herri honek beste behin frogatzen du bidezkoak jotzen dituen gauzen alde prest dela mugitzeko eta mobilizatzeko.\nEuskararen aldeko urteroko zita dugu Korrika. Beste batzuk ere badira, baina kilometro bat erosten dugun bakoitzean, helduen alfabetatze esfortzuan egunero lan isila egiten duten hainbeste profesionalei gure esker ona ere adierazten diegu, beren jardueran beste urtebete bat jarraitu dezaten animatuz eta baita AEKak suposatzen duen eskola sarearen mantenurako beharrezko diren baliabideen zati bat lortuz.\nAurten bada parte hartzeko beste arrazoi bat. Espainiako Gobernuak jomugan jarri eta botere judizialaren edo Barne Sailaren (nork daki) autoaren ondorioz AEK desagerrarazteko esfortzua egin zutenei benetako erantzun bat eman behar diegu AEKren lanean sinesten dugunok, inoiz baino gehiago inplikatuz eta inoiz baino gehiago Korrika indartuz. Urtero bezala korritu beharreko kilometroak erosiz eta baita norberaren atxikipen pertsonala emanez ere, Korrikaren laguntzaile bihurtuz, Espainiako agintariei ikusaraziko diegu beste behin beraiek Euskal Herriaz duten pertzeptzioa eta herri honetako biztanle gehienek duguna zerikusirik ez duela, eta ondorioz, beraientzat zigortu beharreko taldeak direnak gure aburuz kultura euskaldunaren zutabe garrantzitsu bat direla.\nArtikulu hau bukatu nahi nuke eragile politiko zein sozialei eta gizabanakoei inplikazio berezia eskatuz: herri honek AEK beharrezkoa du, ezin dugulako inolaz euskara indartzearen eta zabaltzearen esfortzua egiten duen talde baten lana alferrik galdu. Helburu horren lorpenean ahalmen oro gutxi da, azken finean, euskararik gabeko euskal gizarteak anima galduko luke eta.


Txingudiko Bertso Eskola: 2016-2017 ikasturteko eskaintza. Animatu eta izena eman! | Irunabar, Irungo bertsoaren bilgunea\nTxingudiko Bertso Eskola: 2016-2017 ikasturteko eskaintza. Animatu eta izena eman!\nUrriko lehen astean ekingo diogu 2016-2017 ikasturteari Txingudiko Bertso Eskolan. Eskolak doan dira, beti bezala, eta urritik ekainera bitarte duzue izen-emateko aukera. Izena emateko, parte hartu nahi duzuen taldeko arduradunari deitu, edo mezua bidali, bestela, irunabar@gmail.com helbide elektronikora.\nHona aurtengo taldeen zerrenda:\nTokia: EKT (Euskal Kultur Taldea). Larretxipi kalea 12, Irun.\nArduraduna: Arkaitz Oiarzabal Xamoa (685 72 75 39)\nLehendabiziko eguna: Urriak 4\n3.- BERTSOLARITZA TAILERRA (Adin guztiak): Bertsogintza ez ezik (bat-batekoa zein idatzizkoa), bertsolaritzaren eta bertsogintzaren bueltako beste hainbat aspektu landuko ditugu. Aurten, iaz abiatutako hainbat egitasmori segida emango diogu; hala nola, Joxe Mari Lopetegi bertsolari irundarraren izena eta obra ezagutarazten jarraitzea.\nLehendabiziko eguna: Urriak 6\nPosted in Berriak,Besterik and tagged Irunabar,txingudiko bertso eskola


NOLAKOAK DIRA AURREZ AURREKO IKASTAROAK BARNETEGIAN? | Zornotzako Barnetegia\nSarrera eta irteerak banatuta daude, eta gezi eta ikur bidez argi markatuta dago nondik eta norantza mugitu ahal garen; gauza bera pasabideetan, eskaileretan eta zerbitzu guneetan ere (harreran, jantokian, idazkaritzara bidean…). Gurutzebideetan, ateen ondoan eta hainbat puntu estrategikotan, eskuak garbitzeko gela, eta abisu kartelak daude, eskuen higienearen garrantzia gogorarazteko.\nKomunek semaforoa dute orain ate gainean, libre dauden ala barruan norbait dagoen jakin ahal izateko. Horrek, itxaroten egotea eta jendea bertan pilatzea sahiesten du.\nIkasgela zein gela guztietan (mediateka, irakasle gela, zuzenketa gelak, garbigailuen gela…) daude, batetik, paper zapiak eta, bestetik, eskuentzako hidrogela eta gauzentzako gel desinfektatzailea. Klaseetako leihoak orduro irekitzen dira, gela aireztatu dadin.\nIkasle bakoitzak bere aulkia eta lekua ditu, ondo markatuta. Zerbaitetarako ikasgelaz aldatuz gero, adibidez, zuzenketak irakaslearekin banan-banan egiteko, irakasleak ikasle bakoitza bertatik pasatu ondoren, erabilitako aulkia eta mahaia garbitzen ditu. Horrez gain, leihoa zabaltzen du hurrengo ikaslea sartu aurretik gela aireztatzeko.\nIkasleei banatu beharreko materialak (fotokopiak etab.) hiru egun lehenago prestatzen dira, eta “berrogeialdian” egoten dira erabili behar diren egunera arte.\nHoriez guztiez gain, nola ez, maskarak jantzita, eta, norbaitek maskararekin arazorik izanez gero (apurtu, galdu, ahaztu…), barnetegian bertan mota askotakoak ditugu edonori eman ahal izateko.\nLogeletan ikasle kopurua mugatua da: gehienez bi ikasle. Bakoitzari zenbaki bat dagokio, eta ikasle bakoitzak zenbaki horrekin jakingo du zein komun, dutxa eta konketa erabil ditzakeen, hauek ere zenbakiz markatuta baitaude.\nEgunero sareetara igotzen ditugun argazkietan ikusiko zenuten jada, baina hala ere, jakin kanpo ekintzak egiten jarraitzen dugula, euskara praktikatzeko modu ezinhobea baita. Dena den, aldaketa batzuk egin behar izan ditugu eta hainbeste ikastaro izaten ditugu orain Areto Nagusian (dantzak, Yoga, zumba…). Irteera eta txangoak, berriz, oinez egiten ditugu autoak hartu behar ez izateko, eta bertako inguruak ezagutzera joaten gara (Boroa, Bizkargi, Etxano, Zelaieta …).


Bikote-banantze egoeretarako Familiari Laguntzeko Programa\nBikote-banatze egoeretarako Familiari Laguntzeko Programa hezigarria da eta bere xedea da bikote-banantze egoerara familia egokitzea hobetzea eta familiaren berrantolatzean arazoei aurrea hartzea.\nHonako erakunde publikoen elkarlana izan da egitasmo honen abiapuntu:\nGaldakaoko Udalaren Gizarte Ekintza Saila\nLea-Artibai Amankomunazgoaren Gizarte Zerbitzuetako Saila\nBermeoko Gizarte Ongizaterako Udal Patronatua\nBarakaldoko Udalaren Haur, Gazte eta Familiako Saila\nEgitasmoak EHUko Psikologia Fakultateko Harremanak Ikerketa Taldearen eta Agintzari GEKren arteko lankidetza teknikoan du oinarri.\nEra honetara, Barakaldo, Bermeo eta Galdakaoko Udalerriak eta Lea-Artibai Amankomunazgoa, familia eta/edo gizarte ekintzarako sailen bitartez, gure gizartean gero eta zabalduago dagoen errealitate sozial batera hurbilduko dira, zeinean familiei laguntzeko beharrak arretagai eta aztergai izango diren.\nBeraz, programa gune sozio-demografiko askotariko biztanleria zabal bati begira abiarazi da, ebaluazio eta ikerketa egitasmo batean integratuz, zeina zuzentzen baita programaren eraginkortasuna neurtzera eta pertsonen eta familien beharrak ezagutzera.\nElkarlan honek kalitate hobeko prestazioak eman nahi dizkie erabiltzaileei, dagokien lurraldean gizarte-premien ezaguera hobea Udalen gizarte-zerbitzuei, garapen metodologikoa zerbitzuen hornitzailea den erakundeari eta gizartearen eskabideari aplikatutako lan bat unibertsitateari.\nBehin programa abian jarrita, beharrezkoa izango da bere onarpena, norainokoa eta emaitzak ezagutzeko denbora. Programari buruzko informazio zabalagoa izateko parte hartzen duten erakundeetako batekin edo egitasmoaren koordinazioarekin ( cristinaojanguren@agintzari.com ) harremanetan jartzea besterik ez dago.


Giro postbiktoriarran erretratu erakargarri bat — Eibar.ORG | Eibarko peoria\nHemen zaude: Hasiera / Blogak / Garagoittiko Orakulua / Giro postbiktoriarran erretratu erakargarri bat\nGiro postbiktoriarran erretratu erakargarri bat\nOier Gorosabel 2021/10/24 11:59\nMAUGHAM, William Somerset. 1915. Servidumbre humana. Ediciones G. P. Esplugues de Llobregat, 1984.\nAtzeraka eragitten dau, baietz?\nBeste baten, be, frogatuta geratzen dok azal zatar batek liburu bikain bat ezkutatu leikiala. Izenak be ez najinduan erakartzen; baiña liburu bat irakortzen saiatu barik baztartzia eziñezkua jatanez, ba sorpresa polittak izaten jittuadaz.\nIdazlan ederra dok, luzia, mamintsua, atsegin-egun asko emon destazena. Badirudi zati haundi baten esperientzia pertsonaletan oiñarritzen dala, nahiz eta autobiografixia ez izan: pertsona baten lehelengo 30 urtien historixia kontatzen jok. Orduan arazoz eta estualdiz betetako bizitzei buruzko liburuak jeguazen modan (normalian aberatsak idatzittakuak), eta Maughamen ekarpenetako bat “pobre birtutetsuan” topikua errealidadera ekartzia izan zuan, estualdixak jentiangan eragindako benetako higaduria erakutsitta. Bistan da bai, autoriak halako girua ondo ezagutu juala; pasarte batzuk oso “benetakuak” dittuk: osaba-izeko erlijiñozaliak (biktoriar aroko gaztiak, ordurako zahartuta); euren etxeko girua eta miserixak; barnetegi inglesak (zenbat belaunaldi traumatizau jittuek hórrek purgatorixuok?); Pariseko bohemixuen postureuak eta errealidadiak; bere nahixak erreprimitzeko joera ixa patologikua jaukan protagonistia (tituluak be horrekin loturia ei jaukak, Espinosa sefaradtarran De servitute humana seu de affectuum viribus idazlanetik); bikote harremanak, toxikuak eta bestiak (idazlian bisexualtasuna hamen igartzen ei dok gehixen, emakumezko pertsonajiak orduko topiko apal-otzan-desmaiazaletik urrin jagozak-eta); medikuntza ikasle baten eguneroko bizitzia (gabeko txandak, bisittak, hilzorixak...) ; homeless kondiziñua, bizimodu “normaletik” uste dana baiño hurrago egoten dana... azken bixen deskribapenetan, balixo plastiko haundiko pasartiak jagozak, garai horretako testuetan sekula irakorri ez dittudazenak. Gauza bera esan najeikek protagonistiak liburuan zihar egitten daben eboluziñuari buruz, erlijiñozaletasunetik ateismo eta nihilismoruntz. Karga haundiko testua dok, eta halan be oso gustora irakortzen dana; halan be, uste eze bere garaian, kritikuak etxuela asko estimau (modernismuan sasoirako, Maughamek estilo “zuzenegixa” ei jeukan...).


Mikelek etengabe jaten du: urduri dagoenean, pozik dagoenean, betilun dagoenean, aspertuta dagoenean... Horregatik dago hain gizen, eta, sendagilearen iritziz, argaldu egin behar du. Amak gose den bakoitzean norbait besarkatzea proposatzen dio. Amak besarkadaz elikatzen garenean gutxiago jaten dugula entzun du. Dibertigarria da, eta oso interesgarria ere bai...\nPrestatu besarkada-tailer txikitxo bat egiteko behar den guztia. Segidan, ikasle bakoitzak besarkada batek zertarako balio duen azaldu beharko du. Gutxiago jateko balio ote? Eguna argituko du eta ikusiko dugu.


topic_facet:"Industria-robotika (Modulua)" topic_facet:"Sistema Elektrikoaren eta Elektronikoaren Muntaia eta Mantentze Lanak (Modulua)" topic_facet:"Mekatronika Industriala (Heziketa Zikloa). Goi maila"\nProposatutako gaia: Industria-robotika (Modulua) Proposatutako gaia: Sistema Elektrikoaren eta Elektronikoaren Muntaia eta Mantentze Lanak (Modulua) Proposatutako gaia: Mekatronika Industriala (Heziketa Zikloa). Goi maila\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... 1 Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) 1 Lanbide Heziketa 1 Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) 1 Sistema automatizatuak (Modulua) Guztiak ikusi ... gutxiago ...


Joxe Etxeberria Iñarrak balea-arrantza irudikatzen duen tailla bat eman dio Udalari - Orioko Udala\nIrailak 16, 2019\nTaillarekin eta bi dokumentuekin batera, ohartxo bat ere jarri du Udalak udalbatzarraren aretoan, tailla nork egin duen adierazten duena eta baleazale oriotarren historia laburtzen duena. Oharrak honela dio:\nGarai hartan, urtero-urtero, udaberriarekin batera, hogei edo hogeita hamar ontzi abiatzen ziren balea-arrantzara Oriotik eta Euskal Herriko beste portuetatik. Ontzi bakoitzak laurogei lagun inguru zeramatzan barruan. 200-700 tonako ontzi handi haiek Ozeano Atlantikoa zeharkatu eta gaur egun Kanadako lurra den Gran Baya-ra iristen ziren, han bizilekua muntatu eta balea-arrantzan hasteko.\nTxalupaz joaten ziren balea bila. Hiru bat txalupa behar ziren, bakoitza sei lagunekin, balea bat inguratu eta arpoiz hiltzeko, eta gero beste pare bat gehiago, hura lehorrera garraiatzeko. Behin lehorrean, labana handiekin zatitu eta zatiak labeetara eramaten zituzten, sain izeneko koipea egiteko. Koipe hura ondo saltzen zen nazioarteko merkatuetan eta horrek azaltzen du zergatik hartzen zituzten arrantzaleek horrelako nekeak.\nArrantzale haiek han hiltzen ziren batzuetan eta hala gertatu zitzaien, esaterako, Juan Martinez de Larrume eta Joanes Etxaniz oriotarrei. Hil aurretik beren azken nahiak idazteko aukera izan zuten eta, hain zuzen ere, Amerikan sortutako dokumentu idatzi zaharrenen artean daude bi oriotar hauen testamentuak.


Igandean Euskal Eskola Publikoaren jaialdi erraldoia, non eta gurean! | HerriKolore\nJaialdia EHIGE koordinadorak (Euskal Herriko Ikasleen Guraso Elkartea) antolatzen du eta bertako bozeramaleek adierazi dutenez, aurtengo jaialdia Barakaldo bezalako herri batean antolatzea erabaki dute, bertako ikasleriaren erdia hartzen duten 17 ikastetxe publiko daudelako bertan.\nIgandeko ospakizun honetarako makina bat ekimenez beteriko egitaraua prestatu dute. Bertan Barakaldoko zenbait eragile kultural dinamizatutako jarduerak azpimarratu daitezke: Hala Dziporen txalaparta tailerra, Laguntasunaren dantza emanaldia, Herriko taldeen kontzertuak, Ainara elkartearen tailerrak,...etab. Egitarau osoa hemen klikatuz eskuratuko duzu.\nEKimen guztiak Barakaldon zehar banatutako 4 gune desberdinetan burutuko dira: Herriko plaza, San Bizenteko parkean, Anaien parkean eta Foru pasealekuan hain zuzen ere. Hortaz gain, Larrazabal basoan, lorategi botanikoan eta itsasadarrean zehar burutuko diren txango gidatuetan parte hartzeko aukera egongo da.\nAntolatzaileek nabarmendu dutenez, igandeko jaialdia eskola komunitatea osatzen duten eragile desberdinek jai giroan elkar jarduteko aukera paregabea izango da.


Gazteen iritzia jasotzeko panela osatuko du Gazteen Euskal Behatokiak - Gazteberri.eus\nGazteen iritzia jasotzeko panela osatuko du Gazteen Euskal Behatokiak\nGazteen Euskal Behatokiak GaztePanela izena izango duen 15 eta 34 urte bitarteko gazteen panel egonkor bat osatu nahi du. Panelak populazio talde bateko pertsona adierazgarriekin osatutako taldeak dira eta gai zehatzen inguruan iritziak jasotzeko erabili ohi dira.\nGaztePanelerako 15 eta 34 urte bitarteko gazteak bilatzen dira euskal gazteentzat interesgarriak diren gaiei buruzko kontsultak egiteko. Parte-hartzea borondatezkoa da eta, beraz, norberak erabakitzen du noiz arte jarraitu nahi duen. Ematen den informazio guztia anonimoa eta konfidentziala da.\nGaztePanelean parte-hartzen erabakitzen duten gazteei, aldizka, gai zehatzen inguruan galdetuko zaie. Inkestak telefonoz edo online izan daitezke. Zenbait kasutan, parte-hartzaileei eztabaida saioetan edo elkarrizketetan parte hartzeko eskatu ahal zaie. Printzipioz, urtean lau inkesta egitea aurreikusita dago.\nGaldetegietan parte hartzen duten gazte guztien artean hainbat opari zozketatuko dira. Elkarrizketetan edo eztabaida saioetan parte hartzen duten guztiek ziurtatuta izango dute opariren bat.\nIzena emateko inprimaki bat prestatu da. Zalantzaren bat izanez gero, argibideak eska daitezke 900 909 755 telefonora deituz edo gaztepanel2021@ingartek.com posta elektronikora idatziz.\nPrevious 25 eta 74 urte bitarteko gipuzkoarren % 14,4k ohiko prestakuntza-jardueretan parte hartu du aurten\nNext Ane Zulaikak irabazi du aurtengo Eusko Ikaskuntza-Laboral Kutxa Gazte Saria


Ikasturteko lau mural berriak amaitu dituzte | BINKE Galdakaoko eta Usansoloko aldizkaria\nBeste ikasturte batez, eta badoaz lau, Galdakaoko Udalaren eta Lanbideren Enplegu Planak eman ditu bere fruituak: Bada muralistaren gidaritzapean, bost galdakoztar gazte eta langabetuk lau horma-irudi berri margotu dituzte herrian. Gaur aurkeztu dute prentsaurrean, Gaztain eta Gipuzkoa kaleen artean Dinamitako emakume langileei eskainitako hormaren aurrean.\nLaugarren urtez jarraian Galdakaoko Udalak eta Lanbidek bultzatutako Enplegu Planetariko bat amaitu berri dute sei hilabetez lanean aritu diren Iratxe, Jessica, Desireé, Mikel eta Imanolek. Bada artistaren laguntzaz, lau horma-irudi egin dituzte aurten: Trokako tunelean, Gipuzkoa kalearen hasieran —Pontzi Zabala kaletik sartuta—, Aperribaiko eskolaren aurrean eta Gaztain kalearen eta Gipuzkoa kalearen arteko horman.\nAzken honek Dinamitako langile emakumeak ditu protagonista, eta horren aurrean egin dute gaur aurkezpena Iñigo Hernando alkateak, Txelu Bernal Enplegu zinegotziak, Bada artistak eta aurtengo langileen gidariak, Karmele Artaraz Gaztaroa Sartuko zuzendariak eta ikasturte honetan Enplegu Plan honen baitan lanean aritu diren bost lankidetik hiruk —Iratxek, Desireék eta Jessicak, Mikel eta Imanol kanpoan baitaude—.\nAlkateak hasi du prentsaurrekoa, obra handiekin bakarrik herria egiten ez dela adieraziz: «Ekintza txikiek be bertan bizitzea eta lan egitea atseginagoa egin dezakete, eta herri sortzailea sustatzen ari garan bitartean enplegua be sustatzen ari gara». Gainera, amaitu duten azken murala balioan jarri du Hernandok, «Dinamitako emakume langileei omenaldia egitea polita izan dalako». Bernalek bere aldetik, eskerrak eman dizkie parte hartzaileei, eta Enplegu Plan honekin jarritzeko asmoa erakutsi du, eta gaineratu: «Hau da adibide garbia, herria herriko pertsonekin zelan hobetu daitekeen erakusten duena».\nEkintza askoren artean, enplegu planak kudeatzeaz arduratzen den Gaztaroa Sartu kooperatibako zuzendariak esan du —ekimen honen bitartekari denak— programa honek helburu bi izan dituela nagusi: «Batetik lan munduan esperientziarik ez duen jendeari lan egiteko aukera ematea eta, bestetik, pertsona parte-hartzaileak sorkuntzara gerturatzea».\nParte-hartzaileen irakasle eta ekimen honen «sen artistikoa» Bada muralistaren, Binkek 2020ko uztailean elkarrizketatu zuenaren, eskutik etorri ohi da Galdakaon. Hala ere, talde-lana goraipatu du berak gaurko prentsaurrekoan, «diseinutik hasita danok alkarregaz egiten dogulako dana» esan du. «Lehenengo bi hilabeteetan formakuntza nahiko praktikoa egiten dogu, muralak zelan margotuko doguzan ikasteko, eta gainontzeko lau hilabeteetan kalera irteten gara horma-irudiak margotzera», azaldu du artistak.\nParte hartu duten lankideek berriz «esperientzia bakarra» izan dela esan dute, eta «erabat eskertuta» daudela Udalak eta Badak emandako aukera honegatik. «Muralen eta margotzearen inguruan ezer ez jakitetik, orain gauza asko jakitera pasa gara», esan dute Jessicak eta Desireék. Iratxek gainera, gaineratu egin du Dinamitako muralean, esaterako, ageri diren hiru emakumeen diseinua eurek landutakoa dela. Pozik eta harro agertu dira prentsaren aurrean.\nGaldakaoko Udalak, bere aldetik, ekimenarekin jarraitzeko asmoa iragarri du. Laugarren urtea da hauxe eta ikasturte bakoitzean bost kide berri inguruk parte hartzea aurreikusten dute, «gutxienez urtebete lan barik daudenak eta galdakoztarrak diranak», azaldu du alkateak aurkezpenaren amaieran.


Nazio Batuen 2030 Agenda — Zientzia azoka\nEuskal Zientzia,Teknologia eta Berrikuntza Sarea\nNazio Batuen 2030 Agenda https://zientzia-azoka.elhuyar.eus/eu/eduki-estatikoa/2030-agenda https://zientzia-azoka.elhuyar.eus/@@site-logo/logoa.gif\n'2030 Agenda' garapenerako nazioarteko agenda berria da, eta 2015eko irailean onartu zen Nazio Batuen Erakundean. Agenda horren helburua mundu osoan giza garapen jasangarriaren alde borrokatzeko tresna bat izatea da, eta pobrezia errotik desagerraraztea, ahultasunak eta desberdintasunak murriztea eta jasangarritasuna sustatzea ditu funtsezko oinarri. Aukera paregabea da 2030. urtea baino lehen mundua eraldatzeko eta pertsona guztientzako giza eskubideak bermatzeko. 2030 Agenda unibertsala da. Agenda horren bidez, pertsona guztiek garapen-behar berak dituztela aitortu da, non bizi diren alde batera utzita. Pertsona guztiek behar dute osasuna, hezkuntza, etxebizitza, enplegua, energia, berdintasuna, bakea eta ekosistema osasuntsuak, duintasunez bizitzeko, orain nahiz etorkizunean.\n«Gure mundua eraldatzea: 2030 Agenda garapen jasangarrirako» izenburupean, estatu kideek onartutako azken dokumentuan 17 helburu eta 169 xede zehazten dira Garapen Jasangarrirako Helburuak izenekoan (GJH). Estatuaz azpiko gobernuek agenda berri hau eraikitzen lagundu dute eta orain oso zeregin garrantzitsua dute GJHak kokatzeko eta lortzeko orduan.\n2030eko Agendaren oinarrizko elementuak\nPertsonak: inor atzean ez uztea. Giza eskubide unibertsalak eta oinarrizko ekonomia-aukerak inori ukatzen ez zaizkiola ziurtatzea.\nPlaneta: planetaren babesari funtsezko garrantzia ematea. Iraunkortasunaren gizarte-, ekonomia- eta ingurumen-dimentsioak uztartzea.\nOparotasuna: ekonomiak eraldatzea, gizaki guztiek bizimodu oparoa izateko eta naturarekin erabateko harmonian bizitzeko.\nBakea: bakea eta erakunde eraginkorrak, irekiak eta arduratsuak eraikitzea.\nAliantzak: mundu mailako aliantza berri bat eraikitzea, eta aliantza horrek eragile gehiago izatea eta monitorizazio-mekanismo indartsu eta independente batez hornitua egotea.\n2030 Agendaren edukiak: Garapen Jasangarrirako Helburuak (GJH)\n1. POBREZIA DESAGERTZEA\nHelburua: pobrezia mota guztiak desagertzea mundu osoan.\nFuntsezko gaiak: muturreko pobrezia amaitzea, pobrezia eta ahultasuna jaistea, babes soziala eskaintzea, oinarrizko zerbitzuetara heltzea, pobreen eta ahultasun-egoeretan dauden pertsonen erresilientzia sustatzea, garapenerako lankidetza, araudi-esparru sendoak ezartzea.\n2. GOSERIK EZ IZATEA\nHelburua: gosea amaitzea, elikagai-segurtasuna eta elikadura hobea lortzea, eta nekazaritza jasangarria bultzatzea.\nFuntsezko gaiak: elikadura osasuntsua, nutritiboa eta nahikoa, lurretara sarbide segurua, eskala txikian elikaduren ekoizpena, nekazaritza-praktika erresilienteak, elikagaien ekoizpen-sistemen iraunkortasuna, hazi-bankua, hazien aniztasun genetikoa.\n3. OSASUNA ETA ONGIZATEA\nHelburua: guztiontzat eta adin guztietan bizimodu osasungarria bermatzea eta ongizatea sustatzea.\nFuntsezko gaiak: osasun-estaldura unibertsala, sexu eta ugalketa-osasuna, trafiko-istripuen ondorioz eragindako pertsona-kopurua murriztea, poluzioa eta produktu kimikoak, amen eta jaioberrien heriotza-tasa murriztea, IHESaren izurria amaitzea, hepatitisari eta uraren bidez transmititutako gaixotasunei aurre egitea, drogen eta alkoholaren prebentzioa, tabakoaren kontrola.\n4. KALITATEZKO HEZKUNTZA\nHelburua: guztiontzako kalitatezko hezkuntza inklusiboa nahiz bidezkoa bermatzea eta etengabeko ikaskuntzarako aukerak bultzatzea.\nFuntsezko gaiak: doakoa, bidezko eta kalitatezko hezkuntza, goi-mailakoa hezkuntzara berdintasunezko sarbidea, garapen jasangarrirako hezkuntza, desgaitasun bat duten pertsonentzako hezkuntzako instalazioak, ikaskuntza-ingurune seguruak, indarkeria gabeak, inklusiboak eta eraginkorrak.\nHelburua: genero-berdintasuna lortzea eta emakume nahiz neska guztiak ahalduntzea.\nFuntsezko gaiak: indarkeriarekin eta diskriminazio modu guztiekin amaitzea, ordaindu gabeko zaintzak eta etxeko lana aitortzea, partekatutako erantzukizuna, aukera-berdintasuna, parte-hartze osoa eta eraginkorra, ugalketa-eskubideak, baliabide ekonomikoetarako eskubide-berdintasuna, lurraren jabetza eta beste ondasunen heltzea.\n6. EDATEKO URA ETA SANEAMENDUA\nHelburua: uraren erabilgarritasuna eta kudeaketa jasangarria eta guztiontzako saneamendua bermatzea.\nFuntsezko gaiak: aukera unibertsala eta bidezkoa prezio egokian, saneamendu- eta higiene-zerbitzuetarako sarbidea, uraren kalitatea, baliabide hidrikoen erabilera eraginkorra, kudeaketa integratua, urarekin lotura duten ekosistemak babesa, kutsadura-murrizketa, isurketen ezabapena, hondakin-urak tratamendua.\n7. ENERGIA BERRIZTAGARRIAK\nHelburua: energia eskuragarria, fidagarria, jasangarria eta modernoa bermatzea guztiontzat.\nFuntsezko gaiak: sarbide unibertsala, energia berriztagarrien proportzioaren igoera, energia-eraginkortasuna, ikerketa, energia-azpiegituretako eta teknologia garbietako inbertsioaren sustapena, energia-zerbitzu modernoak eta jasangarriak.\nHelburua: guztiontzako hazkunde ekonomiko jarraitua, inklusiboa eta jasangarria, enplegu betea eta produktiboa nahiz lan duina sustatzea.\nFuntsezko gaiak: lan egokia, enplegu osoa eta produktiboa, ekintzailetza, mikroenpresa eta enpresa txikien sustatzea, lan-eskubideak, lan-ingurune segurua, gazteen enplegua, aukera berdintasuna eta soldata berdina, finantza-erakundeak sendotzea, hazkunde ekonomikoa ingurumenaren degradaziotik deslotzea.\n9. BERRIKUNTZA ETA AZPIEGITURA\nHelburua: azpiegitura erresilienteak eraikitzea, industrializazio inklusiboa eta jasangarria bultzatzea, eta berrikuntza sustatzea.\nFuntsezko gaiak: azpiegitura fidagarriak, jasangarriak, sendoak eta kalitatezkoak, industrializazio inklusiboa eta jasangarria, modernizazioa, tekonologia eta industria-prozesu garbiak eta ingurumenaren ikuspegitik arrazoizkoak, ikerketa zientifikoa eta ahalmen teknologikoa hobekuntza, IKTrako sarbide unibertsala.\n10. DESBERDINTASUNAK MURRIZTEA\nHelburua: herrialde bakoitzean eta herrialdeen artean desberdintasunak murriztea.\nFuntsezko gaiak: pertsona guztien gizarte-, ekonomia eta politika-inklusioaren sustapena, aukera-berdintasuna, berdintasunerako politikak (zergekin, soldatekin eta gizarte-babesarekin lotutakoak), migrazioa eta migrazio-politikak, garapenerako laguntza ofiziala, erakundeen eta munduko merkatuen araudia eta zaintza.\n11. HIRI ETA KOMUNITATE JASANGARRIAK\nHelburua: hiriak eta giza kokaguneak inklusiboak, seguruak, erresilienteak eta jasangarriak izatea lortzea.\nFuntsezko gaiak: etxebizitza eta oinarrizko zerbitzu egokiak, seguruak eta arrazoizkoak eskuratzeko aukera, garraio-sistema seguru, arrazoizko eta jasangarriak, hirigintza jasangarria eta inklusiboa, kudeaketa eta plangintza parte-hartzailea, kultura eta natura-ondarearen babesa, airearen kalitatea, hondakinak, berdeguneak, hiriguneen, hiri-inguruen eta landa-eremuen loturak.\n12. EKOIZPENA ETA KONTSUMO ARDURATSUA\nHelburua: kontsumo- eta ekoizpen-modalitate jasangarriak bermatzea.\nFuntsezko gaiak: baliabide naturalen kudeaketa jasangarria eta erabilera eraginkorra, atmosferara, urera eta lurrera botatzen diren partikulen murrizketa, hondakinen murrizketa, birziklapena, berrerabilpena eta gutxiagotzea, jardunbide jasangarriak, kontratazio publiko jasangarria, bizimodu jasangarriak, erregai fosilentzako dirulaguntza ez eraginkorrak arrazionalizatzea.\n13. KLIMA BABESTEKO EKINTZA\nHelburua: neurri urgenteak hartzea klima-aldaketaren eta haren ondorioen aurka egiteko.\nFuntsezko gaiak: erresilientzia eta egokitzeko aukera, plangintza, estrategia eta plan nazionalak, hezkuntza eta sentsibilizazioa, eraginak arintzea eta garaiz ohartaratzea, 'Klima Aldeketari buruzko Nazio Batuen Konbentzio Markoa' betetzea.\n14. URETAKO BIZITZA\nHelburua: ozeanoak, itsasoak eta itsas baliabideak mantentzea eta modu iraunkorrean erabiltzea garapen jasangarriari begira.\nFuntsezko gaiak: itsasoaren kutsadura eta ozeanoak azidotzearen eraginen murrizketa, itsasoko ekosistemen babesa, ozeanoen osasuna eta produktibitatea berreskuratzea, kostaldeen eta itsas eremuen kontserbazioa, gehiegizko ustiatzea eta legez kanpoko arrantza, artisau-arrantzaren laguntza, ezagutza zientifikoak areagotzea.\n15. LEHORREKO BIZITZA\nHelburua: lehorreko bizitza babestea, lehengoratzea eta modu jasangarrian erabili dadila sustatzea, basoak modu jasangarrian kudeatzea, basamortutzearen aurka borrokatzea, lurren degradazioa inbertitzea eta biodibertsitatearen galera gelditzea.\nFuntsezko gaiak: desertifikazioari aurka egitea, basoberritzea, kontserbazioa, lurreko ekosistemen berrezarpena eta erabilera jasangarria, habitat naturalak, biodibertsitatea, espezie exotiko inbaditzaileak, ekosistemen balioak sartzea plangintzan, ezkutuko ehiza.\n16. BAKEA ETA JUSTIZIA\nHelburua: garapen jasangarrirako gizarte baketsuak eta inklusiboak sustatzea, guztioi justiziarako sarbidea erraztea, eta erakunde eraginkorrak eta inklusiboak sortzea maila guztietan.\nFuntsezko gaiak: indarkeriari, tratu txarrei eta esplotazioari aurre egitea, zuzenbidezko estatua, justizia eskuragarri izateko aukera-berdintasuna, ustelkeriaren eta eroskeriaren murrizketa, erakunde eraginkorrak eta gardenak, Informaziorako sarbidea, oinarrizko askatasunak babestea.\n17. ITUNAK HELBURUAK LORTZEKO\nHelburua: ezarpen-baliabideak sendotzea eta 'Garapen Jasangarrirako Munduko Ituna' biziberritzea.\nFuntsezko gaiak: baliabideen mugikortasuna, barne-produktu nazional gordinaren % 0,7 garapenerako laguntza ofizialera bideratzea, kanpo-zorra, finantzak, teknologiaren eta berrikuntzaren arloan lankidetza, ekologikoki arrazoizkoak diren teknologiak, ahalmena sortzea, alde anitzeko merkataritza-sistema, araudien eta erakundeen arteko koherentzia, datuen eskuratzea, jarraipena, adierazleak eta ematea.\nNazio Batuen Erakundeko wengune honetan: http://www.un.org/sustainabledevelopment/es/


Aberrigabea | Diccionario Cear\nNazionalitaterik ez duen pertsona, ezein estatuk nazionaltzat hartzen ez duelako. Inoiz nazionalitaterik izan ez duten pertsonen –jaiotakoan ez ziotelako nazionalitaterik eman– edota nazionalitatea galdu eta besterik eskuratu ez duten pertsonen egoera da hori. Aberrigabeziaren arrazoi nagusietako bat estatuen desegitea da, baina legeria akastun baten edo ezkontzak eta jaiotzen erregistroak arautzen dituzten prozeduren emaitza ere izan daiteke. Zenbaitetan, biztanleria-sektore batzuk diskriminatzen dituzten legeak egiten dituzte gobernuek, edota ez dute etnia jakin batzuen herritartasuna onetsi nahi izaten. Hala ere, ez da gauza bera atzerritarraren dokumentazio-gabezia eta aberrigabezia.\nHona hemen aberrigabeziaren adibide batzuk:\nSobiet Batasuna desagertu, Jugoslavia desegin eta Txekoslovakia zatitu ondoren, horietatik sortutako estatu berriek beren herritartasun-irizpide propioak ezarri zituzten. Afrikan, liskar armatuen ondorioz Mauritaniatik kanporatu zituzten pertsonetako asko Senegalen daude gaur egun, Mauritaniako agintariek ez baitituzte onartzen pertsona horien herritartasun-eskaerak. Horixe bera gertatu da beti Siriako ipar-ekialdean bizi izan diren kurduekin. Saharako pertsonek ez dute nazionalitaterik izango Mendebaldeko Sahara lurralde independente gisa onesten den arte, edo, gutxienez, autodeterminazioari buruzko erreferenduma egiten den arte. Auzitegi Gorenak (2007ko azaroaren 20ko 10503/2003 zenbakiko kasazio-errekurtsoan) eta auzitegi horren zein Auzitegi Nazionalaren ondorengo epai ugarik finkatu dutenez, sahararrek ez dute espainiar, marokoar, aljeriar edo mauritaniar nazionalitatea, eta, beraz, aberrigabeen estatutu-erregimena dute.\nGiza Eskubideen Adierazpen Unibertsalak oinarrizko giza eskubidetzat jotzen du nazionalitatea, eta adierazten du pertsonei ezin zaiela eskubide hori modu arbitrarioan kendu. 1954an New Yorken egindako Aberrigabeen Estatutuari buruzko Konbentzioa eta 1961eko Aberrigabezia-kasuak Murrizteko Konbentzioa dira aberrigabezia zehazten eta aberrigabeen babesa sustatzen duten nazioarteko tresnak. Hala ere, aberrigabezia kasuz kasu aztertzen da oraindik ere.\nAberrigabeek babesgabetasun handia jasaten dute. Nazionalitateak, identitatea ez ezik, eskubide zibil, politiko, ekonomiko, sozial eta kulturalak erabiltzeko aukera ere ematen dio pertsonari\nSarritan, herritarra nor den eta nor ez den bereizteko egiten diren legeen ondorioa izaten da aberrigabezia, eta errefuxiatuen fluxuei lotuta egoten da zuzenean.\n1954ko Aberrigabeen Estatutuari buruzko Konbentzioa\nAuzitegi Gorenaren epaia (Administrazioarekiko Auzien 3. Sala), 2007ko azaroaren 20koa, 10503/2003 zenbakiko kasazio-errekurtsoa


Dementzia duen gaixo bat zaintzeko jarraibideak | Consumer\nDementzia duen gaixo bat zaintzeko jarraibideak\nGaruneko arazoren bat (Alzheimerra, adibidez) duen pertsona bat zaintzeak erronka ugari dakarzkio zaintzaileari.\nDementzia duen pertsona bati laguntzeak kalte emozionala, klaudikazioa, osasun arazoak eta, are, arazo finantzarioak eragiten dizkio zaintzaileari. Logikak, askotan, ez du balio; beraz, komunikazio eraginkorra ezartzea zaila da, eta segurtasun-arau batzuei jarraitzea ezinbestekoa da etxeko istripuak saihesteko. Zenbait jarraibideri jarraituz gero, lana errazago egin daiteke.\nDementzia eritasun degeneratiboa da, oroimena eta gaitasun intelektualak modu itzulezinean galtzea dakarrena, eguneroko bizitza, lana eta familia antolatzeko zailtasuna, adierazpenean eta besteekiko komunikazioan aldaketak, portaeran aldaketak eta desorientazioa, besteak beste. Pixkanaka, hil arte, erabateko menpekotasuna lortzen da eguneroko bizitzako jarduerak egiteko. Zaintzailea dementzia duen pazienteak hainbat oztopori egin beharko die aurre prozesu horretan; bere gain hartzeko zailenetako bat komunikatzeko modua da, batez ere gaixoa gurasoetako bat bada.\nHarremanak, erronka handia\nDementzia duen gaixo batekin harremanetan egotea ez da zentzuzkoa. Gutxitan da erabilgarria. Hobe da egoera bati buruzko baieztapen errazak eta zuzenak erabiltzea, zentzuz azaldu ordez, pazienteak ez uler baitezake. Oroimena galtzearen ondorioz, kaltetuak gertaera garrantzitsuak ahazten ditu, adibidez, guraso baten heriotza. Horregatik, ez da harritzekoa askok bere amari edo aitari buruz galdetzea eta, galera gogoratzean, min-uneak sortzea, eta eztabaidan amaitzea. Lasaitzeko modu onenetako bat horretaz hitz egitera animatzea da.\nGaixotasunaren hasierako faseetan, gune estrategikoetan oroigarri txikiak jartzen laguntzen du. Komeni da kokaleku horiek hitzartzea? Ez. Gaixo gehienek ez dute gogoratzen zaintzailearekin lortutako traturik. Hobe da ingurunea aldatzea, arriskua aurreikustea eta aurrera egitea, ondorioak saihesteko: ura berotu ondoren sua itzaltzeko agindu ordez, automatikoki itzaltzen den te-ontzi elektrikoa jarri behar zaio.\nDementzia duen pertsona batekin bizi bada, zenbait neurri hartu behar dira istripuak saihesteko.\nEra berean, hobe da esatea galdetzea baino. Iraganean hain ohikoak ziren kontuak, janariaren zaletasunak, jada ez dira egokienak. Dementzia duen pertsona bat, batzuetan, ez da gai zer nahi duen edo zer sentitzen duen adierazteko, aldizka iritzia aldatzen duelako. Janaria eskaini eta azpimarratzea komeni da: “Goazen bazkaltzera”. Hala, ez da errazten eztabaida bati atea irekiko dion erantzuna.\nIndependentzia galtzea ez da bizkortu behar, baizik eta oraindik egin ditzakeen lanak egiten utzi behar zaio. Aldiz, egin ezin dituen ekintzak gehiegi estimatzen bazaizkio, erraz alda daiteke eta ez du lana arrakastaz burutuko. Oreka aurkitzea zaila da. Malgua eta gaixoa izan behar da. Gaixoaren argitasun-uneetan erraz jartzen da zalantzan diagnostikoa zehatza ote den, nahiz eta logika perfektua izan dezakeen unean-unean, ez da zuzena itxurak egitea, baizik eta une horiek benetako opari gisa aprobetxatzea.\nDementzia duen pertsona batekin bizi bada, oso kontuz ibili behar da, eta istripuak saihesteko neurriak hartu. Hauek dira arrisku nagusietako batzuk: suteak (berogailuak, sutegiak, zigarroak, pizgailuak edo fosforoak), objektu zorrotzak (ganibetak, bizar-labanak edo josteko orratzak) edo zatitzeko modukoak (beirazko ontziak), etxean erabiltzeko sendagaiak edo substantzia toxikoak, gutxi argiztatutako gelak, bainuko ura (termostatoak tenperatura kontrolatzen laguntzen du), autoan eroritako giltzak edo tresnak sor ditzaketen alfonbrak edo tresnak.\nAte eta leihoetan sarrailak edo alarmak jartzea komeni da, gaixoa etxetik atera ez dadin zaintzailea edo gainerako senideak zenbatu gabe. Ezinbestekoa da identifikazioren bat izatea, eskumuturrekoa, gaixotasunaren berri ematen duena, eta harremanetarako helbidea eta telefonoa; eta, gainera, erabilgarria da larrialdi medikoetako eta informazioko zenbakiak ikusteko moduko tokian jartzea.\nZaintzailea, laguntza non bilatu\nZaila da zaintzaile perfektua izatea. Pertsona horiek hainbat emozio pilatzen dituzte -tristura, frustrazioa, pazientzia…-, eta adierazi egin behar dituzte. Beharrezkoa den laguntza bilatu behar da alarma-seinaleak agertu baino lehen: tristura-sentimenduak edo indarren mugan egotearen sentsazioa, insomnioa, apetitua edo pisua galtzea, narritadura eta somatizazioak, hala nola buruko mina, urdaila edo palpitazioak.\nEspainiako osasun sistemak zaintzailearen gehiegizko esfortzua saihesteko edo murrizteko jarduerak programatzen ditu, eta, askotan, pazientea aldi baterako ospitaleratzera jotzen da, zaintzaileak fisikoki eta psikikoki errekuperatu ahal izateko.\nEspainiako dementziaren prebalentzia %6 ingurukoa da 65 urtetik gorakoen artean (%22 gizonezkoak dira eta %30 emakumezkoak). Adinean aurrera egin ahala, kaltetutakoen kopuruak ere gora egiten du. 85 urte baino gehiago dituztenean, 100.000 biztanleko 20 eta 27 urte bitartean daude. 380.000 pertsona inguruk sufritzen dute gaur egun Alzheimerra Espainian. Biztanleriaren zahartzeari buruzko aurreikuspenak betetzen badira, prebalentzia nabarmen handituko da: 2030erako, Estatistikako Institutu Nazionalak kalkulatu du 65 urtetik gorako 9.900.000 gaixo baino gehiago egongo direla; beraz, dementzia 594.460ra irits daiteke, eta 2050erako, 983.272ra. Kalkulu batzuen arabera, errealitateak zifra horiek ere gaindituko ditu.\ndementzia eman gaixo paciente-eu zaintzaile


Bit By Bit - galdetu galderak - 3.6 Datu-iturri handiekin loturiko inkesten datuak\nLotutako irizpideen datu-iturri handiei esker, datuen iturburua banan-banan ezinezkoa izango litzatekeen kalkuluak egitea ahalbidetuko dizu.\nInkesten gehienak stand-aloneak dira, autonomoak diren ahaleginak. Ez dute bata bestearen gainean eraikitzen, eta ez dute munduko beste datu guztiak aprobetxatzen. Hau aldatuko da. Gehigarriegia da inkestaren datuak lotzen dituen kapituluko 2. atalean eztabaidatu diren datu-iturri handiak biltzea. Bi datu mota horiek konbinatuz gero, banan-banan ezinezkoa den zerbait egitea posible da.\nDatuen iturri handiekin konbinatu daitezkeen inkesten datuak modu ezberdinen pare bat daude. Atal honetan, bi ikuspegi erabilgarri eta desberdinak deskribatuko ditut, eta galdetu eta zabalduz galdetu (3.12 irudia) aberastu . Ikuspegi bakoitza adibide zehatz batekin ilustratzen dudan arren, aitortu beharra da oro har errezeta batzuk inkesta datuak eta mota askotako datu mota ezberdinekin erabil daitezkeela. Gainera, ohartu beharko zenuke adibide horietako bakoitza bi modu desberdinetan ikus daitekeela. 1. kapituluan ideia batzuei erreparatuz, pertsona batzuek ikasketa horiek "mantendu" inkestaren datuak hobetzeko "datu egokiak" handitzearen adibide gisa ikusten dituzte, eta beste batzuek "readymade" datu handiak "custommade" inkestaren datuak handitzeko adibideak izango dituzte. Bi aldiz ikusi ahal izango dituzu. Azkenean, adibide hauek nola argitu behar diren argitu behar da inkestak eta datu-iturri handiak osagarriak direla eta ez ordezkoak direla.\n3.12 irudia: datu-iturri handiak eta inkesta datuak bateratzeko bi modu. Galdetu aberastuetan (3.6.1 atala), datu-iturburu handiak interes-muineko neurri bat du eta inkesta datuak testuinguru beharrezko testuingurua sortzen du. Eskaera anplifikatuan (3.6.2 atala), datu-iturburu handiak ez du interes-muineko neurririk, baina inkestaren datuak handitu egiten dira.


Gurasoentzako tailerrak Udaleko prebentzio zerbitzuak antolatuta - Arrasate - Goiena.eus\nGurasoentzako tailerrak Udaleko prebentzio zerbitzuak antolatuta\nJokin Guridi 2017-02-27 17:01\nArrasateko Udalak 0 eta 19 urte arteko seme-alaben gurasoei zuzendutako tailerrak egingo ditu martxoaren 13tik aurrera.\nAzken urteetan egin duen bezala, Arrasateko Udaleko prebentzio zerbitzuak gurasoei zuzendutako lau tailer desberdin antolatu ditu. Tailer bakoitzak 6 saio izango ditu martxoa eta maiatza bitartean eta saio guztiak Kulturateko Loramendi aretoan izango dira. ElkarHezitzen elkarteko, Erain elkarteko, Hezibide elkarteko eta Ardatz formazio eta ikasketa zentroko partaideek dinamizatuko dituzte tailer desberdinak:\nAniztasunean heziz tailerra: 0-18 urte bitarteko seme-alaben gurasoei zuzenduta; aurreiritziak, sexismoa, erlijioak, arrazismoa, aniztasuna eta elkartasuna bezalako gaien inguruan hausnartzeko aukera. Martxoaren 13tik maiatzaren 8ra bitartean.\nElikatze kontzientea eta janariarekin lotutako nahasmenduen prebentzioa: 6-12 urte bitarteko haurren gurasoei zuzendua. Bi ataletan banatuko da tailerra: janariaren rola eta garrantzia bizitzan eta janariarekin lotutako gaixotasunen prebentzioa. Martxoaren 21etik maiatzaren 9ra bitartean.\nHazkuntza osasuntsu baterako tailerra: haurraren loa, gainbabesa, eskola egokitzapena, heriotzari buruz hitz egin eta zer egin guraso bezala amorruarekin bezalako gaiak landuko dira 0-5 urte bitarteko haurren gurasoei zuzendutako tailer honetan. Martxoaren 23tik maiatzaren 11ra bitartean.\nZer egingo dut nik orain? tailerra: komunikazioaren arlo desberdinak landuko dira 13-19 urte bitarteko nerabeen gurasoei zuzentzen den tailer honetan. Zehazki, entzute-aktiboa, asertibitatea, helburuen formulazioa, komunikazio ez-berbala, emozioak eta gatazkak bezalako gaiak landuko dituzte. Martxoaren 22tik maiatzaren 10era bitartean.\nIzen ematea martxoaren 10a arte egin daiteke Biztanleen Arreta Zerbitzuan (BAZ), Udaleko Gizarte Zerbitzuetan eta Udaleko webgunean. Informazio gehiago nahi izanez gero, hemen tailerretako eskuorria jaitsi daiteke.


Ataria > Agenda\nHiru kortse, azukre asko eta brandy gehiegi / Zestoa\nEmakume 1, emakume 2, emakume 3, kanpai hotsekin batera, puntual elkartzen dira merienda mahai baten inguruan. Tisana, pasta, azukre eta pastelitoz betetzen dituzte gorputzak, beraien egunerokotasunaz hitz egiten duten bitartean. Ba ote dakite, beraien bizitza beste norbaitek kontatua izan dela? Zein begiradatik izan dira sortuak emakume hauek? Nork idatzi du tinta lodiz historia? Historia kontatu diguten bezalakoa da? Nork mugitzen ditu emakume hauen kortseen hariak?\nHiru kortse, azukre asko eta brandy gehiegi / Auñamendi\nHiru kortse, azukre asko eta brandy gehiegi / Elgoibar


Ostirala, 2018 Ekainak 22\n2017 Justifikazioa/ K-BIZIAK - IRUNEN LOKAL KOMERTZIALAK BIRGAITZEKO LAGUNTZAK\n2017 Justifikazioa/ "hiriko Enpresa Zentroan" Instalatzeko Laguntzak - K-Biziak Proiektua\nTabla que ofrece los datos de 2017 Justifikazioa/ K-BIZIAK - IRUNEN LOKAL KOMERTZIALAK BIRGAITZEKO LAGUNTZAK\nBeharrezko dokumentazioa - Memoria.\n- Fakturak eta ordaindu izanaren justifikazioa.\n- Jarduera garatzeko arautegia bete dela egiaztatzen duen agiria.\nHartzaileak Sortu berri diren enpresak eta ireki berri diren establezimenduak\nZenbatekoa 150.000,00 € deialdirako\nDiru-laguntza eman dela jakinarazten denetik sei hilabete.\nIzaera orokorrarekin, emandako laguntza bi ordainketetan gauzatuko da:\n1. Emandako diru-laguntzaren %50eko zenbatekoa gehienez, ematearen aldeko ebazpena jasotzean.\n2. Gainontzekoa, diru-laguntza jaso duen jarduera amaitzen denean. Aipatutako zenbatekoa likidatuko da justifikazioa egiten denean. Aurkeztutako egiaztagiriekin bat etorriz, diru-laguntzaren behin betiko zenbatekoa aldatu ahal da.\nBESTE LAGUNTZEKIKO BATERAGARRITASUNA\nDiru-laguntza hau bateragarria da onuradunak esku-hartze bera finantzatzeko lor lezakeen beste edozein diru-sarreraren batekin; horretarako legokeen muga bakarra da oinarri hauen bidez emandako zenbatekoak ezingo duela inolaz ere gainditu diruz lagundutako esku-hartzearen kostua, ez laguntza hauekin bakarrik ezta beste diru-laguntzekin, laguntzekin, diru-sarrerekin edo bitartekoekin batera ere.


Boluko malda egonkortzeko, hiru fase eta 612.315 euro - Bergara - Goiena.eus\nBoluko malda egonkortzeko, hiru fase eta 612.315 euro\nJokin Bereziartua Lizarazu 2019-02-07 18:34\nDuela bi urte mugitu zen Boluko mendi-hegalaren azpian pantaila metaliko bat jartzeko lanak "lehenbailehen" hasiko dira, eta udan helduko diete hegala bera egonkortzeko lanei; hirugarren fasean, epe luzera begira, mugitutako eremuaren gainean hasiko dira lanean.\nBoluko malda egonkortzeko lanean ari da Udala, 2017ko urtarrilaren 16an mendi zati bat behera etorri zenetik. Ingek SLP enpresak gunearen azterketa geologikoa eta geoteknikoa egin zuen, edozein interbentzioren aurrean izan zitezkeen arriskuak neurtzeko. Gero, 2018ko martxoan, Udalak Ingek eta Sestra enpresei mendi-hegala egonkortzeko proiektuaren idazketa esleitu zien.\nLehena, pantaila metaliko bat\nLanon helburua da mugitutako mendi-hegala egonkortzea, bi eremutan –mugitu zena eta haren gainekoa– segurtasun neurriak areagotzea eta bidegorri-pasabidearen plataforma egokitzea. Horretarako, hiru fase aurreikusten dira: lehen fasean, mugitutako hegalaren parean dagoen pasabidearen plataforman segurtasunerako pantaila metaliko bat ezarriko dute; 3S Geotech enpresa kontratatu dute horretarako eta "lehenbailehen" hasiko dira lanean (33.380 euro). Bigarren fasean, mugitutako hegala egonkortuko dute, eta lanak uda partean hastea dago aurreikusita; mikropiloteak sartuko dira eta ura bideratzeko kanal bat sortu, besteak beste (456.201 euro). Gaineko eremua egonkortzeko lanak epe luzera begira daude aurreikusita (122.734 euro). Hiru faseen aurrekontua 612.315 euro da.\nElena Lete alkateak atzoko agerraldian esan zuen hasieratik ingurune horren gainean egon direla: "Etengabeko jarraipena egin diogu, edozein mugimendu gertatuz gero, berehala erantzuteko. Sare dinamikoa ere ezarri genuen, eta sare horrekin segurtasuna %100ean bermatzea lortu".\nAzkena, urtarrilaren 31 gauean\nAzken lur-jausia urtarrilaren 31tik otsailaren 1erako gauean gertatu zen; hamar metro kubiko inguru behera etorri ziren. "Eguen arratsaldean eremua ondo zegoen, baina 19:00etatik 00:00etara euri mordoa egin zuenez, uste dugu horrek eragin zuela lur-jausia. Zorionez, sareak bete zuen bere funtzioa; egubakoitzean hasi ginen hamar metro kubiko horiek kentzen eta, espero baino askoz gehiago kostatu arren, iluntzerako garbitu genuen guztia", adierazi du Obra eta Zerbitzuetako zinegotzi Lander Arregik.\nGobernuaren arabera, obrak hasteko moduan daude dagoeneko: "Eremuari behin betiko soluzioa eman ahalko diogu. Lur-jabeekin hitzarmena sinatzera goaz eta zabalduko dira eremu horri bestelako erabilerak emateko aukerak". Horien artean, Gobernuak erabilera publikorako ortu batzuk egokitzea du aurreikusita.


Herriko lokal hutsen poltsa bat osatu nahi du Udalak, jarduera ekonomiko berriak irekitzen laguntzeko - Albisteak - Usurbil\nHerriguneetan hutsik dauden lokalak dinamizatzeko eta jarduera ekonomiko berriak sustatzeko helburuz, Guztion Egitasmoa osatu dute Beterri-Buruntzako udalek. Batetik, Udalak hutsik dauden lokalen egoerari buruzko azterketa egin nahi du, lokalon erabilgarritasun maila zehaztu ahal izateko. Hau da, udalak neurtu nahi du ze lokaletan beharko liratekeen egokitzapenak jarduera berriak ireki ahal izateko bertan eta egokitzapenok egiten laguntzeko dirulaguntza bereziren bat kaleratzeko beharrik ba ote den aztertu nahi du. Bestetik, lokal hutsen poltsa publiko bat ere osatu nahiean dabil Udala, negozio bat irekitzeko lokal bila dabilen ekintzailearekin zubilana egiteko, eta lokalaren jabea eta ekintzailearen arteko harremana errazteko.\nHain zuzen, Udala zuzenean aurkeztu nahi die egitasmo hau lokaletako jabeei, eta horretarako bilerara deitu ditu otsailaren 25ean, 19:00etan, Potxoenean. Egunotan jabeei telefonoz ari zaie banan bana deitzen honen guztiaren berri emateko.


2016ko emaitzak eta alderaketak - Tolosaldea - Tolosaldeko ataria\nTolosaldeko Ataria 2020-07-10 10:00\nIgandean Eusko Legebiltzarrerako hauteskundeak izango dira eta horregatik emaitzen errepaso bat egiteko aukera dugu segidan. Eskualdea eta herriak kontuan hartuz bi emaitza kontsultatu ditzazkegu: 2016ko emaitzak eta konparaketa berezia, 2016ko Eusko Legebiltzarrekoak 2019ko Gipuzkoako Batzar Nagusietakoekin.\nTolosaldea: 2016ko emaitzak eta konparaketa: 2016 Legebiltzarra eta 2019 Gipuzkoa.\nAbaltzisketa: 2016ko emaitzak eta konparaketa: 2016 Legebiltzarra eta 2019 Gipuzkoa.\nAduna: 2016ko emaitzak eta konparaketa: 2016 Legebiltzarra eta 2019 Gipuzkoa.\nAlbiztur: 2016ko emaitzak eta konparaketa: 2016 Legebiltzarra eta 2019 Gipuzkoa.\nAlegia: 2016ko emaitzak eta konparaketa: 2016 Legebiltzarra eta 2019 Gipuzkoa.\nAlkiza: 2016ko emaitzak eta konparaketa: 2016 Legebiltzarra eta 2019 Gipuzkoa.\nAltzo: 2016ko emaitzak eta konparaketa: 2016 Legebiltzarra eta 2019 Gipuzkoa.\nAmasa-Villabona: 2016ko emaitzak eta konparaketa: 2016 Legebiltzarra eta 2019 Gipuzkoa.\nAmezketa: 2016ko emaitzak eta konparaketa: 2016 Legebiltzarra eta 2019 Gipuzkoa.\nAnoeta: 2016ko emaitzak eta konparaketa: 2016 Legebiltzarra eta 2019 Gipuzkoa.\nAsteasu: 2016ko emaitzak eta konparaketa: 2016 Legebiltzarra eta 2019 Gipuzkoa.\nBaliarrain: 2016ko emaitzak eta konparaketa: 2016 Legebiltzarra eta 2019 Gipuzkoa.\nBelauntza: 2016ko emaitzak eta konparaketa: 2016 Legebiltzarra eta 2019 Gipuzkoa.\nBerastegi: 2016ko emaitzak eta konparaketa: 2016 Legebiltzarra eta 2019 Gipuzkoa.\nBerrobi: 2016ko emaitzak eta konparaketa: 2016 Legebiltzarra eta 2019 Gipuzkoa.\nBidania-Goiatz: 2016ko emaitzak eta konparaketa: 2016 Legebiltzarra eta 2019 Gipuzkoa.\nElduain: 2016ko emaitzak eta konparaketa: 2016 Legebiltzarra eta 2019 Gipuzkoa.\nGaztelu: 2016ko emaitzak eta konparaketa: 2016 Legebiltzarra eta 2019 Gipuzkoa.\nHernialde: 2016ko emaitzak eta konparaketa: 2016 Legebiltzarra eta 2019 Gipuzkoa.\nIbarra: 2016ko emaitzak eta konparaketa: 2016 Legebiltzarra eta 2019 Gipuzkoa.\nIkaztegieta: 2016ko emaitzak eta konparaketa: 2016 Legebiltzarra eta 2019 Gipuzkoa.\nIrura: 2016ko emaitzak eta konparaketa: 2016 Legebiltzarra eta 2019 Gipuzkoa.\nLarraul: 2016ko emaitzak eta konparaketa: 2016 Legebiltzarra eta 2019 Gipuzkoa.\nLeaburu-Txarama: 2016ko emaitzak eta konparaketa: 2016 Legebiltzarra eta 2019 Gipuzkoa.\nLizartza: 2016ko emaitzak eta konparaketa: 2016 Legebiltzarra eta 2019 Gipuzkoa.\nOrendain: 2016ko emaitzak eta konparaketa: 2016 Legebiltzarra eta 2019 Gipuzkoa.\nOrexa: 2016ko emaitzak eta konparaketa: 2016 Legebiltzarra eta 2019 Gipuzkoa.\nTolosa: 2016ko emaitzak eta konparaketa: 2016 Legebiltzarra eta 2019 Gipuzkoa.\nZizurkil: 2016ko emaitzak eta konparaketa: 2016 Legebiltzarra eta 2019 Gipuzkoa.


Talleres Arritokieta y Paxai | ZIIZ\nTalleres Arritokieta y Paxai\n2012, ots 12\nLaburpena: Jesús Urrestilla Aizpuruak eta José Inchaurrondo Otazok Talleres Arritokieta izen komertziala zuen enpresa sortu zuten 1956. urtean, beste industria batzuetarako piezak mekanizatzeko. Mahaigaineko zulagailuak eta diesel motorrak ere egin zituzten. 1968. urtean, José Inchaurrondo Otazo enpresaren jabe egin zen, eta ordutik aurrera enpresak Talleres Mecánicos Paxai izena hartu zuen. Enpresa 1993. urtean itxi zuten.\nHistoria: Jesús Urrestilla Aizpuruak eta José Inchaurrondo Otazok Talleres Arritokieta izen komertziala zuen enpresa sortu zuten 1956. urtean, beste industria batzuetarako piezak egiteko. Hala ageri da Gipuzkoako Industria Ordezkaritzara bidalitako baimen-eskaeran. Lantegia Marqués de Foronda etorbidean jarri zuten. Jesús Urrestilla zen enpresaren titularra.\nUrte batzuk geroago, 1968ko urtarrilaren 10ean, José Inchaurrondo Otazok enpresa erosi zuen eta Industria Ordezkaritzan enpresaren titulartasuna aldatzeko eskaera egin zuen, handik aurrera bere izenean egoteko. Talleres Mecánicos Paxai jarri zion izena, eta kapitala 450.000 pezetakoa zen. Jesús Urrestillak, berriz, beste batzuek emandako piezak mekanizatzen jarraitu zuen.\nHandik gutxira, urte hartako maiatzaren 16an, José Inchaurrondok Gutierrez Ascunce Corporación, S.A, ‘Guascor’, enpresari saldu zizkion 100 ZPko potentziako diesel motorrak egiteko behar ziren makinak, Bilboko notario Jesús Maria Oficialdegui Arizen aurrean. Baina Industria Ordezkaritza, 1963ko martxoaz geroztik egindako motorrei buruzko informazioa biltzen ari zela, Marqués de Foronda etorbideko lantegian jarduera hori desagertu egin zela ohartu zen. Horren ondorioz, iraungi egin zela eta enpresaren izena Industria Erregistrotik kendu egin behar zela erabaki zuen. Horixe egin zuen 1969ko uztailaren 28an.\nJosé Inchaurrondok hirugarrenen enkarguz piezak mekanizatzeko jarduera Industria Erregistroan erregistratzeko eskaera egin zuen 1968ko abenduaren 18an.\nGeroago, Talleres Paxai, S.A., elkartean biurtu zen. 1993an jarduera utzi eta 2003ko uztailaren 17 elkartea deuseztatua izan zen.\nEzaugarriak eta ekoizpena 1957ko maiatzaren 13an, baimena eskatu zuten 10 mm. arteko diametroko barautseko mahaigaineko zulagailuak egiteko, ‘URIN’ markakoak –URrestilla eta INchaurrondo abizenen inizialak–. Kapitala 240.000 pezetakoa zen, eta aurreikusitako plantilla, 6 langilekoa. Baina, itxuraz, motorrak fabrikatzen ere hasiak ziren. Izan ere, hurrengo urteko Industria ordezkaritzaren egiaztatze-aktan jakinarazi zitzaien ezin zutela 12 ZPko diesel motorrik egin, ez zeukalako horretarako baimenik. Horren ondorioz, 1959. urtean baimena eskatu zuten zilindro bateko eta biko diesel motorrak egiteko, 12, 15, 24 eta 30 ZPkoak. ‘URIN’ markarekin merkaturatu zituen.\nTalleres Urpe lantegian, 3 ZPtik 5 ZPra arteko 1.500 b/min-ko diesel motorrak egiten zituzten, lau denborakoak, zilindro batekoak eta ur bidezko hozte-sistema zeukatenak. Bada, 1962. urtean, Zumaiako enpresa horrek horrelako motor gehiago ez egitea erabaki zuen, eta makina-erremintak fabrikatzen hastea. Talleres Arritokieta enpresarekin akordio bat egin zuen, enpresa hari bere planoak, modeloak eta abar uzteko. Trukean, Talleres Arritokietak salmenten gaineko royalty bat ordaindu behar zion.\n1963ko martxoaren 18an, Jesús Urrestillak, Talleres Arritokieta enpresako gerente zen aldetik, 100 ZPra arteko potentziako diesel motorrak egiteko baimena eskatu zuen, Industria Ordezkaritzara bidalitako idatzi baten bidez.\nGuascor enpresarekin egindako operazioa egin eta urte batzuetara José Inchaurrondok berriro 1977ko urtarrilaren 24an, jarduera zabaltzeko baimena eskatu zuen, itsas motorretarako inbertsore-erreduktore hidraulikoak eta mekanikoak fabrikatzeko. Produktu-lerro horretan erabilera-modelo batzuen eskaerak burutu zituen. 1972. urtean; “Gailu inbertsore-erreduktore hobetua”; 1974an “Martxen inbertsore hobetua”, eta 1977an “Mekanismo inbertsore-erreduktore gailu hobetua”.\n1981. urtean, 7 langile zeuzkan eta 120 m2-ko azalera estali. 1988ko ekainaren 28an “Motor baten biraketa-zentzuaren inbertsore hobetua” baten patentea lortu zuen.\nJose Inchaurrondok 1996an beste erabilera modelo baten eskaera egin zuen, kasu honetan, aingura batena, “Aingura hobetua”.\n1. Euskal Erkidegoko Herri Administrazioaren Artxibo Nagusia.\n2. Euskal Erkidegoko Herri Administrazioaren Artxibo Nagusia.\n3. Euskal Erkidegoko Herri Administrazioaren Artxibo Nagusia.\n4. Euskal Erkidegoko Herri Administrazioaren Artxibo Nagusia.\n5. Euskal Erkidegoko Herri Administrazioaren Artxibo Nagusia.\n6. Euskal Erkidegoko Herri Administrazioaren Artxibo Nagusia\nEuskal Erkidegoko Herri Administrazioaren Artxibo Nagusia.\nYeregui y Compañía\n[:eu]Laburpena: Yeregui familiako lehen kideak XX. mendearen hasieran iritsi ziren Zumaiara Aginagatik etorrita. Hasieran, Benito Yeregui e Hijos izena jarri zioten enpresari, eta Aginagan egiten zute...


Biografia Eskultura publikoa Tailak Karikaturak Lope Ihauterietan J. Loperen lagunak\nTolosan jaio zen 1917ko irailaren 12an. Bere bizitza artistikoa ez zen 1936 arte hasi. Garai hartan Gorriti antzokiko zine makinista zen. Disneyren marrazki eta panpinek liluratu egiten zuten; artearen lehen deia da: Mikeyren irudiak egiten hasi zen, artista ospetsua imitatzen. Bere produkzioak behin eta berriz ikusten zituen makinistaren garitatik. Gerraren gorabeherek eta polioren ondorioek bere eskuineko hankan eragin zuten Armadako laguntza zerbitzuetan alistatu izana. Iruñera destinatu zuten. Egur taila egiten zuen Azpeitiko artillero batekin adiskidetasun handia egin zuen. Lanean ikustean, berak ere egin zezakeela pentsatu zuen. Azpeitiarrak teknikaren oinarrizko ezagutza batzuk erakutsi zizkion.\nOndoren, Loperen zaletasun artistikoa eremu berrietara ireki zen. Egurra tailatzen zuen, kutxatilak eta beste zenbait gauza egiten zituen. Baina pauso handia 1943an eman zuen. Beste egun askotan bezala, Juanito bere tailerrean zegoen eta Donostiako Lopetegi eskulturagile handia pasatu zen bertatik lagun batzuekin Txortxi sagardotegira zihoala. Juanitoren zaletasunen berri izan zuen eta galdetu zion:\n- Buztina moldeatzen ba al dakizu? Bada ikasi egin behar duzu. Nik lezioak emango dizkizut. Horretarako Donostiara joan behar duzu egunero, Arte eta Lanbide Eskolara, ikastaroak iraun bitartean. Hura ezinezkoa zela ikusi zuen Juanitok.\n- Ezin dut, erantzun zuen, lezioak hartzea luxua da niretzat. Ez dut dirurik eta lan egin behar dut bizitzeko.\nSagardotegiko jabea, Larrañaga jauna, elkarrizketan sartu zen:\n- Horregatik ez zara geldituko, Juanito. Nik ordainduko ditut lezioen gastuak.\n- Bada bihar bertan espero zaitut, erantzun zuen Lopetegik. Lope joan zen Lopetegiren lezioetara ikastaroan zehar eta artista haren erakusketei esker artearen eremu zabal horretan erabat sartu zen. Eskaiolan lehen lanak egiten hasi zen: Pio XII.a Aita Santuaren bustoa, euskal alkate batena, e.a. Bere tailerra txiki gelditu zen obra batzuetarako eta Monforten ganbarara joan behar izan zuen edo Larrañagaren sagardotegiko terrazara, bere jabeak utzita. Bere izena eta ospeak indarra hartzen joan zen. Betelun osasuna zaintzen zegoen Benlliurek ezagutu nahi izan zuen 1944ko udan. Elosegi jaunak lagunduta, Loperen Studiora joan zen. Juanitoren gaitasunak ikusita, Madrilera joatera gonbidatu zuen. Hiru hilabete inguru pasatu zituen han. Hiri handiko giroa ez zitzaion gustatu; kideen berekoikeriek biziki zauritu zuten. Bere arima, artista guztiena bezala, besteena baino sentikorragoa zen. Bakarrik aurkitzen zen udazken madrildar hartan eta bakez beteta utzitako mendiekin eta bere txoko txikiarekin amets egiten zuen.\nBenlliureren maitasun eta babesa ez ziren nahikoak hutsune hura betetzeko. Eguberri jaiak aitzakia ona dira herrira itzultzeko. Itzultzeko hitza eman zuen, baina buruan ideia bat garatu zen. Berriro Txortxiren sagardotegira itzuli zen buztina lantzera. Cirineo prozesio pasoan lan egin zuen. Juanito Lope iritsi zen maila artistikoa erakusten du paso honek. Bere iraunkortasunak eta balioak garaitu ziren ahalegin zailean. Azken Ostiral Santuan jendeak eskulturagilearen lana ikusi ahal izan zuen. Juanitok ez zuen lo hartu txaloetan; enkargu ugari jasotzen zituen: Lazkano etxeko jaunak hamar busto enkargatu zizkion, Cerroko bizkonteak beste batzuk, Irazusta, Kristo etzan ederra Monfortentzat, Izaskungo ama birjinak, e.a.\n(Federico Zabalaren testu batetik aterata)\n1981eko irailaren 1ean hil zen. Hil ondoren Tolosako txarangen omenaldia izan zuen, aurretik Inauterizale Kuttuna izendapena jasoz.\nEn octubre de 1.966, la Villa de Tolosa había acordado rotular el pasadizo que comunica las calles Emperador y Santa María con el nombre de Juan Lope, quedando esculpida su silueta en un medallón anclado en la parte alta del pasadizo.\nJuanito Loperekin solasean\nHamaika minutu Juanito Lope inauterizalearekin\n© 2017 Iñigo Gabarain Etxeberria


Udalak etxetik lanean - Sakana - Guaixe.eus\nUdalak etxetik lanean\nGuaixe 2020-03-20 13:52\nGizonezkoa Ergoienako udaletxera joaten. Artxiboa.\nSakanako udal eraikin guztiak itxita daude. Udalek langileen lanaldia malgutzea onartu dute eta tramiteak egin behar izanez gero eskatu dute udalen egoitza elektronikoak erabiltzeko, edo telefonoak eta posta elektronikoak.\nJendearendako ostiralean ateak itxi ondoren, udaletxeak ez dituzte berriro zabaldu. Ostiralean bertan Sakanako hainbat udalek jakinarazi zuten udaletxearekin batera hainbat udal egoitza itxita egonen zirela. Guztia COVID-19 koronabirusa zabaltzea mozteko. Udaletxeekin batera gutxienez bi astez itxita egonen dira frontoiak, liburutegiak, gaztetxokoak, musika eskolak, kultur etxeak, kiroldegiak, haur eskolak edota haurrendako jolas parkeak. Jakina, udal eraikinetan dauden bake epaitegiak ere itxita daude.\nBertan behera gelditu dira, bestalde, herrietan astero egiten diren azokak ere. Aldi berean, udalek kirola, kultura, gizarte- eta aisialdi-ekitaldi guztiak bertan behera utzi dituzte alarma egoera indarrean den bitartean.


topic_facet:"Soldadura eta galdaragintza (Heziketa Zikloa). Erdi maila" topic_facet:"Garraioa eta ibilgailuen mantenimendua (Lanbide Arloa)" topic_facet:"Galdaketa eta pulbimetalurgiaren bidezko produkzioa (Heziketa Zikloa). Goi maila"\nProposatutako gaia: Soldadura eta galdaragintza (Heziketa Zikloa). Erdi maila Proposatutako gaia: Garraioa eta ibilgailuen mantenimendua (Lanbide Arloa) Proposatutako gaia: Galdaketa eta pulbimetalurgiaren bidezko produkzioa (Heziketa Zikloa). Goi maila\n1 Fabrikazio Mekanikoa (Lanbide Arloa) 1 Fabrikazio mekanikoko diseinua (Heziketa zikloa). Goi maila 1 Galdaketa (Heziketa Zikloa). Erdi maila Galdaketa eta pulbimetalurgiaren bidezko produkzioa (Heziketa Zikloa). Goi maila Garraioa eta ibilgailuen mantenimendua (Lanbide Arloa) 1 Karrozeria (Heziketa Zikloa). Erdi maila Gehiago ... 1 Lanbide Heziketa 1 Mekanizazioa (Heziketa Zikloa). Erdi maila 1 Metal-eraikuntzak (Heziketa Zikloa). Goi maila Soldadura eta galdaragintza (Heziketa Zikloa). Erdi maila Guztiak ikusi ... gutxiago ...


Atxilo, etorkin adingabeak diru truke ekartzearren | Mundua | Berria\nAtxilo, etorkin adingabeak diru truke ekartzearren\nEspainiako Poliziak gutxienez hiru lagun atxilotu ditu, diru truke Magreb aldeko adingabeei Bilbora etortzen laguntzea egotzita. Bilboko egunkari baten arabera, Andaluzian (Espainia) atxilotu dute bat, eta beste biak, Bilbon. Poliziak operazioa zabalik dagoela baino ez du baieztatu, eta bukatu arte ez du zehaztasunik emango.\nAzken urtean Bizkaiko Diputazioak harrera zentro berriak ireki behar izan ditu, ohi baino etorkin adingabe gehiago iritsi direlako herrialdera. Harresiak Apurtuz koordinakundeak ontzat jo du besteen proiektu migratzaileak dirua irabazteko erabiltzen dituztenak atxilotzea. Baina ohartarazi du migratzaileek mafiengana jotzen badute beste aukerarik ez dutelako jotzen dutela. Halere, azaldu dute eurek ezagutzen dituzten kasuen arabera adingabe gehienak euren kasa etortzen direla penintsulara: kamioi edo autobusetan ezkutatuta, edo ferryan Gibraltarko itsasartea zeharkatuta.\nEra berean, azpimarratu dute migratzaile hauek adingabeak direla, eta legez administrazioak eurekiko erantzukizuna duela: arreta egokia eman behar diete. 18 urte betetzean babes ofizial guztia galtzen dutela ere gogoratu dute.


Olinpiar Parkea - Sydney\nEl Sydneyko olinpiar parkea dago Homebush badia, Hegoaldeko Gales berria Hiritik 14 kilometrora.\nOstatua eraikitzeko eraiki zen Urteko Olinpiar Jokoak 2000.\nKiroldegi honen kudeaketa Sydneyko Parke Olinpikoko Agintaritzaren esku dago.\nParkeak hartzen zuen eremua aurretik 640 hektareako hondakin gunea zen. Instalazio nagusien artean, Olinpiar Estadioa, Superdome, Nazioarteko Uretako Zentroa eta Tenis Zentroa ditu, baita tokiko erakargarri naturalak ere.\nEl Estadio Olinpikoa, bertan egiten dira Sydneyko kirol jai gehienak. Olinpiar historiako estadiorik handiena da.\nEl Nazioarteko Uretako ZentroaZentro honetan honako diziplina hauek lantzen dira: igeriketa, urpekaritza, waterpoloa eta igeriketa sinkronizatua. 4.400 ikuslerentzako tokia du.\nEl Superkupula, saskibaloi, gimnasia, eskubaloi eta boleibol lehiaketak egiten dira.\nSydneyko Parke Olinpikoan, kanpoko ekintzekin ere gozatu ahal izango duzu, esaterako, Sydney lakuaren ertzean barbakoa bat egitea. Belverdere, ibili, korrika egin edo bizikleta bat alokatu ibiltzeko.\nBadu mangladiak arakatzeko ibilaldi luzeak egin edo parke honen edertasuna erlaxatu eta behatu dezakezu.\nBisitatu webgunea Sydneyko olinpiar parkea, egingo diren kirol ekitaldiei eta parkean egin ditzakezun jarduerei buruzko informazioa aurkituko duzu.\nHelbidea hau da: Cnr Herb Elliott Ave eta Showground Rd Telefonoa: 02 9714 7888.\nSydneyko 2000ko Olinpiar Jokoen Inaugurazio Ekitaldia:\n[batez bestekoa = 768]\nGabriel Aguilar 23 / 10 / 2009\nKirol teknologien kudeaketako ikaslea naiz eta instalazioen kudeaketa aztertzen den karrera da, eraiki zenetik (arkitektoaren izena) egiten den mantentze lanera arte (erabilitako materialak). Informazio hori ezinbestekoa da unibertsitateko ikasleentzat. Eskerrik asko artikuluagatik.


Efizientzia handiko lanparak eta luminariak - IBERDROLA\nGaratu / ezkutatu menu\nJabeen erkidegoak Garatu / ezkutatu\nKlimatizazioa eta Berokuntza-Sistema\nMugikortasun elektrikoaren sarbidea\nEfizientzia handiko lanparak eta luminariak\nEFIZIENTZIA HANDIKO LANPARAK ETA ARGIAK\nIkus ezazu nolako argiteria datorkion ondoen zure jabekideen erkidegoari\nEfizientzia handiko fluoreszentzia\nIRAUNKORTASUNA ETA ERRENDIMENDU HANDIA ARGIZTAPENEAN\nLEDak argia igortzen duten diodoak dira. Horien izendapenak, nazioarte mailan onartuta dagoenak, ingelesezko "Light Emitting Diode" ren inizialetan du jatorria.\nBai bizitegi-sektorean bai sektore industrialean zein hirugarren sektorean erabiltzen dira, izan eraikinen barnean, argi apaingarrietan edo argiteria publikoan.\nAplikazio bakoitzerako tonalitate egokiena hautatzea ahalbidetzen dute, nahiz eta kolore-tenperatura murrizten den heinean (tonalitate beroagoak) prezioa handitzen den eta energia-efizientzia murriztu egiten den zuriekin alderatuta.\nLEDen abantaila nagusiak hauek dira:\nArgi-errendimendu altua (lm/W).\nOso bizitza luzea (25.000 eta 50.000 ordu artekoa).\nBerehala pizten dira.\nErraz ezartzen dira (ez dago inolako mugarik lanpararen posizioari dagokionez).\nIberdrolak zure kasu zehatza aztertzeko eta soluzio egokiena proposatzeko aukera ematen dizu, argiteria publikorako, lokal komertzialen argiztapenerako nahiz eraikinen barnerako.\nKontratatu nahi duzu?\nGeroago deituku dizugu\nDeitu 900 400 408\nEZAGUTU HALOGENURO METALIKOEN EZAUGARRI NAGUSIAK\nHalogenuro metalikoek kalitate handiko ingurune-baldintzak sortzen dituzte, erreprodukzio kromatikorako gaitasun handia eta kolore-tenperatura egokiena hautatzeko aukera bateratzen baitituzte. Horregatik, alderdi horiek kritikoak diren aplikazioetan hautatzen dira, esate baterako telebista bidezko emankizunak egingo diren esparruetan, ibilbide nagusietan kokatutako erakusleihoetan edo kalitatezko produktuak erakusten direnetan, hiri handietako erdiguneko plaza eta pasealekuetan, erreprodukzio kromatiko ona eskatzen duten industrietan eta abarretan.\n35 eta 2.000 W arteko potentzia-gama osoa hartzen dute.\nHorien funtzionamendurako, pizteko eta deskarga egonkortzeko ekipamendu lagungarria behar da. Intentsitateari, argi-fluxuari, tonalitateari eta abarri dagokienez baldintza izendatuak lortzeko, 10 minutu inguru igaro behar dira konexioa egiten den unetik; hornidura eteten bada, berotan berriz pizteko 15 minutu behar dira gutxienez.\nArgi-igorpen oso puntuala duten lanparak direnez, itsualdia sor dezakete. Hori saihesteko, luminantzia murrizten duten proiektoreen barnean kokatzen dira ia beti.\nIberdrolak bere bezeroei beren kasu zehatza aztertzeko eta soluzio egokiena proposatzeko aukera ematen die, argiteria publikorako, lokal komertzialen argiztapenerako nahiz eraikinetarako (barnean eta kanpoan).\nGURE EFIZIENTZIA HANDIKO FLUORESZENTZIA-SOLUZIOA AURKEZTEN DIZUGU\nLanpara fluoreszenteak jarduera-sektore guztietan erabiltzen dira. Merkatuan denbora luzean presentzia izan duten arren, merkaturatu zenetik gehien eboluzionatu duten lanpara-moten artean dago. Argi-errendimendua, tonalitatea, erreprodukzio kromatikoa, tamaina, diseinua eta abar hobetu dira, gaur egungo egoerara iritsi arte.\nUne honetan barne-argiztapenerako lanpara fluoreszenteak erabiltzean oinarritutako soluzioak dira prestazio onenak eskaintzen dituztenak 5-6 m-tik beherako altuera duten espazioetan, baldin eta dekorazio-eskakizunek ahalbidetzen badute.\nLanpara fluoreszenteen artean, efizientzia altukotzat hauek hartzen dira:\n16 mm-ko diametroa dutenak, bai linealak bai tolestuak (zenbat eta diametro txikiagoa izan, orduan eta efizientzia handiagoa dute).\nNeurriak mantenduz potentzia murrizten dutenak ("Eko" motakoak). Ondorioz aurrezten den energia % 10-15ekoa da, hodiak aldatuta soilik.\nTrinkoak balasto elektronikoarekin, goritasunezko lanparak zuzenean ordezteko.\nLanparen eboluzioarekin batera, maiztasun handiko balasto elektronikoek sistemaren energia-kontsumoa nabarmen murriztea eta erregulazio- eta kontrol-sistema malguak aplikatzea ahalbidetu dute. Gainera, lortu diren luminaria-diseinuek eskakizun zorrotzenak asetzen dituzte energia-efizientziari, begietako erosotasunari eta estetikari dagokienez.\nIberdrolak zure kasu zehatza aztertzeko eta zure gelak argiztatzeko soluzio egokiena proposatzeko aukera ematen dizu.


Montserrat by IES Zizur BHI Nafarroa/ Navarra - issuu\nMONTSERRATEK O EKOSISTEMA 1\nEgileak : Eider Goikoetxea eta Leire Naval\nAURKIBIDEA: 1- Sarrera eta informazioa…………………………………...3  2- Kokapena………………………………………………....4  3- Biotopoa……………………………………………...…..5  4- Biozenosia………………………………………………..6  5- Sare trofikoak…………………………………...………..9  6- Biozenosiaren eta biotopoaren arteko elkarreragina……10  7- Bibliografia……………………………………………...15 \nSARRERA: Ekosistema harritsua da, eta bertan santutegi bat eta monastegi bat daude kokatuta, Montserrateko ama birjinaren ohoretan.\nINFORMAZIOA: Mendigunean landarediak eta animaliak izandako hazkuntzaren eta gizakiaren presioaren ondorioz, landarediak eta animaliak desagertzen hasi ziren, bigarren hauek bereziki. Baina hori okerrera joan zen 1986. urtean izandako sute ikaragarriaren ondorioz. Horregatik, 1987.urtean parke naturala izendatu zuten haren iraupena bermatzeko.\nKOKAPENA: Montserrat Kataluniako mendi esanguratsua da, Bartzelonatik 60 kilometrora, Bages, Anoia eta Baix Llobregat eskualdeen artean. Tontorrik garaiena 1.236 metrotan dago.\nBIOTOPOA Ezaugarriak: Altitudea: Llobregateko ibaitik hasita 1.236 metroko altuerara Sant Jeroni pikua dago, mendigune horretako altuena. â€˘Klima: Klima mediterranearra dauka, eta mendigune lehorra dirudien harren landare ugari daude. â€˘Lurraren ezaugarriak: Mendigune honen jatorria sedimentarioa da. Harri oso gogorrak eta hauskorrak dira higadurarekiko. Milioika urteetan zehar egindako euriak eta haizeak, harriak eraldatu eta forma berezi bat eman die. Gizakiak hauen formak gizakien eta animalien itxurarekin lotu dituzte, izenak eman dizkiete eta leiendak asmatu dituzte hauekin haien sorrera azaltzeko. â€˘\nBIOZENOSIA â€˘LANDAREDIA (\n1- Koilabatozko entzina handia 2- Jonkiloa 3- Gibel-belarra 4- Durilo entzina 5- Boj entzina 6- Larizio pinua 7- Ametz ilaunduna\n( kontsumitzaileak ):\nLehen mailakoak: 1- Femeila ahuntza (Cabra femella) 2- Pirinioetako ahuntza (Capra Pyrenaica) 3- Ahuntz basatia (Cabra Salvatge ) 4- A. Pandora (Argynnis Paphia)\nBigarren mailakoak: 1- Triku arrunta (Erinaceus Europaeus) 2- Hegoaldeko igela (Hyla Meridionalis) 3- Igel arrunta (Pelophylax perezi) 7 4- Apo arrunta (Bufo Bufo)\n5- Apo lasterkaria(Epidalea calamita) 6- Txonta arrunta(Fringilla coelebs) 7- Txantxangorria(Erithacus rubecula) 8- Txantxiku (Alytes obstetricans)\nHirugarren mailakoa: 1- Eskailera-suge (Elaphe scalaris) 2- Arranoa 8\nBIOZENOSIAREN ETA BIOTOPOAREN ARTEKO ELKARRERAGINA 1. Orain dela 42-35 milioi urte Bages (erdiko eozenoa, funtsean) Ozeano Atlantikoarekin komunikatuta zegoen. Sakonera gutxiko itsaso honetan, metatutako lokatza eta harea zeuden, geroago Bageseko sotoaren parte izatera pasa zirenak. Komarkako hegoaldean kostaldeko marra zegoen. Orain Sant Llorenc de Munt eta Catalรก Mountain mendiguneak dauden lekuetan. Lehen Katalan mazizoko materialez osatutako deltak zeuden, gaur egungo mediterraneo itsasora iristen den zonalde kontinentala. Koralezko arrezifeak, daukaten fauna oso anitzarekin, itsaso epel horretako kostalderainoko zonaldeak hartzen zituzten, gaur egungo Kariberen antzera.\n2. Orain dela 35 milioi urte aldera (goi eozenoa) itsasoa txikitzen hasi zen, guztiz lehortu zen arte. Hori izan zen arroko barnealdean ebaporiten (gatza, igeltsua eta potasioa) prezipitazio ugaria eta potentzia handikoa eragin zuena. Montserratek eta Sant Llorenc del Muntek legar sedimentazioarekin jarraitzen zuten oraindik.\n3. Duela 35 milioitik Oligozenoa(*) hasi zen arte, Bages itsasoak arro kontinental baten parte izan zen, itsas ibilbideekin, lurreko sedimentazio handia utzi zutenak, baita lakuak non geroago kareharriak sortu ziren. Lurreko sedimentazioak harri detritiko gorriei lekua eman zien. Material hauek lurrindutako itsas sedimentu gaineztatzen dituzte. (*) Ez da doitasunez ezagutzen Bageseko Oligozeno azken arroken adina, eta ez dago aro honen aurreko sedimentazio testigurik ere.\n4. Material Poliogenoen eta sedimentazioaren ondoren (orain dela 16,4 eta 11,2 milioi urte artean) erdi miozenora arte, Pirinioen tolestura eragina tolestura antiklinal batzuk sortu zituen, sarritan estuak eta alferrikakoak, sinklinal leun eta zabalez bereiziak. Antiklinalak sortzen ziren bitartean, haien nukleoetan azpiko ebaporiten intrusio diakritikoa sortu zen. Cardonan, jatorriz ehunka metroko sakoneran izaten zen gatza eraketa, gaur egun azaleratu da prozesu horren ondorioz.\n5.Orain dela gehienez, 13 milioi urtetik(erdi Miozenoan)gaur egun arte Ebroko arroan higadura huste handia izan da, hori izan da Bagesek egungo erliebea izatea eragin duen arduradun nagusia. Lehenengo tarte honetan, Ebroko sakonunera isurtzen zen ibai sarea desagertu egin zen eta gaur egunekoa ezarri zen. Katalan mendigunearen hondorapenaren eta Ebroko arroaren aldibereko altxapenaren ondorioz gertatu zen hori. Ebroko arroa moduaren zentzu geologikoan Bagesen parte da. Geruzen erresistentzia desberdina, aukera eman dio higadurari erliebeak moldatzeko, nabarmenduak arrokak sendoak eta koherenteak diren lekuetan, Montserrateko kasuan bezala, deprimitutako zonaldeen aurrean, non nagusi diren erraz higatzeko materialak, Sant Vicenc de Castelleten antzera. Fenomeno karstikoak (haitzuloei eta loturikoak) desegindako harkaitzek sorraraziak (eskualdean batez ere konglomeratuak, baina ere itsas kalizak eta ebaporitak) ere kontuan hartu behar dira, gaur egungo erliebea azaltzeko. Llobregat eta Cardener itsas sarea egungo drainatze-sistema eratzen dute, mediterraneo itsasora higaduraren produktuak ebakuatzen duena. Higadura-prozesu honek lokalki sedimentazio pasarteak izan ditu, Kuaternarioko ibai-terrazengatik erregistratuak (ez dira diagraman agertzen), legar ustiategiei leku ematen dietenak.\nBIBLIOGRAFIA: http :// ichn.iec.cat/bages/hist-geologica/chistgeologica.htm http://www20.gencat.cat/portal/site/patronatmontserrat/ menuitem.8be8491fc055048ce8940efcb0c0e1a0/? vgnextoid=0b2160e6cfdac110VgnVCM1000000b0c1e0aR CRD&vgnextchannel=0b2160e6cfdac110VgnVCM100000 0b0c1e0aRCRD&vgnextfmt=default wikipedia


Kriminalizazioa | ASKAPEÑA KONPARTSA\nigandea, abuztua 21, 2016 MrG 0 Comments\n2015eko Otsailean Espainiako Auzitegi Nazionaleko fiskalak Askapena eta Askapeña konpartsa legez kanporatzeko eta bost kideren kontra seina urteko kartzela zigorra eskatu zuen.\nHorren aurrean badugu zer esan; egotzi ahal diguten delitu bakarra internazionalistak izatea eta herrien arteko xamurtasuna lantzea dela.\nAuzitegi Nazionalak egin duen Askapena erakunde internazionalista eta Askapeña konpartsaren disoluzio eskaeraren aurrean erantzun irmo, argi eta ahobatekoa eman beharra dago. Askapeña konpartsaren aurkako agresioa Euskal Herri osoko jai herrikoien kontrako erasoa da. Ez da lehenengo erasoa, bai ordea jaiak bizitzeko gure eredu alternatibo honek jasan duen eraso larriena delakoan gaude. Jaietan izan eta egoteko modu ezberdin horren flotazio-marrari erasoa da Askapeñaren aurkakoa.\nEz da zigorraldi edo etenaldi bat Auzitegi Nazionaleko Fiskaltzak Askapeñari eskatzen diguna zeren behin betiko desagerrazi nahi gaituzte. Ez dugu ulertzen akusazioaren zergatia modu publiko eta irekian lan egiten dugunean helburu bakarrarekin: Bilbon jai herrikoiak defendatu eta sustatzea, mundu hobe, justuago eta solidarioago baten aldarrikapenaren barnean. Ezkutatzeko ezer ez dugu, internazionalistak gara eta jaia maite dugu, zeharo sinplea da.\nZailtasun eta traben aurrean lanean jarraituko du Askapeña konpartsak eta Kontrakoak kontrako gure eguneroko lan horretan arituko gara. Atzerantz salto egiten duen denboraren makinan harrapatuta gaudela dirudi. Elkartasuna ez da delitua.\nAskapeñak eta beste konpartsok lan egiten jarraituko dugu, 1978tik hona egin dugun bezala, jai herrikoiak, parte-hartzaileak, parekideak, iraunkorrak eta euskaldunak egiteko. Hain arrakasta handia duen eta, urtez urte, Bilbon, Iruñan, Gasteizen zein Donostian berresten den jai eredua.\nAskapeñaren lana lan politikoa da, jai eredu eta esparru konkretu baten barruan burutzen dena eta noski horrek askoren gustokoa ez omen dela bistakoa da eta honelako trikimailuz eraso egiten dute jai eredua. Bada, esandakoa. Jarraitzen eta jarraituko dugu elkartasuna hertsatzen ez duten jai herrikoien alde lanean, eta hori ezin da ilegalizatu, jai herrikoiak ezin dira ilegalizatu. Auzitegi Nazionala beste garai bateko tribunala da eta egunez egun gero eta argiago dago lekuz kanpo dagoela darabilten inkizisio politikoa.


Covanegra leizea - Felix Ugarte Elkartea\nPublicado por Felix Ugarte Elkartea | Ago 16, 2010 | Salidas Espeleología | 0 |\nOporretako txangoekin hasteko, Espeleofotoko Ruporekin batera, talde ezberdinetako kideok (burgoseko Niphargus, valentziako Espeleo El Túnel Canals eta bertako bikotea) izan ginen Burgoseko leize polit honetan. Eskerrak eman beharko dizkiogu Niphargus talde espeleologikoko kideei, bezperan leizea instalatuta utzi zigutelako, horrela bai señorito bezala, lasai joan gintezkeela.\nHerritxo hau Burgoseko iparraldean dago. Betidanik ezagutzen zen Cubillos-Levako basamortua espeleologia praktikatzeko leku bat bezala eta talde asko ibili dira lanean eremu honetan.\nBarrunbe hau karst honetako interesgarriena da dauzkan galerien handitasunagatik, bere formazioen edertasunengatik eta garapenagatik.\nCovanegrak galeri bakarra duela esan genezake M. HM-E. IE norabideekin, baina baditu tarteka ere bigarren mailako galeriatxoak. Koladaz josita dauzkan erdialde eta alboak garapena oztopatzen digute eta horiek saihesteko gora eta behera ibili beharra dago etengabe. Leize hau oso egokia da espeleo ikastaroak egiteko, eskola bezala.\nBarrunbearen sarrerak (ahoaren neurriak 8×10 metrokoak), 31 metroko bertikal aereo harrigarria du Niphargus gela handira jaisteko (120×40 metrokoa), Burgoseko neurri handienetako bat.\nZoruan, sabaitik eroritako bloke ugari daude eta dekoratutako hormak.\nEguzki-izpiak sartzen direnez eta ahoaren tamainengatik, berdetasuna da nagusi. Landare batzuk bizi dira: garoa eta goroldioa eta bestalde animalien erresuma dagokionez, kanpoko anfibioak, saguak eta belatxingak ikus daitezke.\nGela honetatik aurrera norabide kontrako bi sektoretan banatu dezakegu leizea. Alde batetik, Hego-mendebaldeko galeria eta bestetik, nabarmen luzeagoa, ekialdekoa. Hau da jarraituko deguna. Hasieran 60 metroko luzera eta 14 metroko zabalera duen korridore baten bitartez eta goraka estutzen dioan heinean Sala de la Rampa’ra iristen gera, bide honen sabaian estalagmita lodi batzuen ondotik pasako gera. Hemendik aurrera ez degu kanpoko argi izpirik ikusiko eta ezinbestekoa da soka erabiltzea malda honen lehenengo 8 metroetan. Beste 25 metro maldaz behera jaitsiko ditugu gela txiki batera iristeko, 6 metroko aragonito formaziozko katazulo bat zeharkatu eta hemendik aurrera kolada eta estalaktita ugari ikusiko ditugu ibilbidea amaitu arte.\nBeste gela handi batean gaude. Jarraitzeko, aurrean daukagun kolada erditik zeharkatu behar da, eskuin alboetan bizpahiru galeriatxo motxak utzi eta pasabide labur baten ondoren, bigarren katazuloa zeharkatu, aurrekoen antzekoa, beste gela batera ailegatzeko eta hortik aurrerago Sala de la Gran Colada-raino. Hau, eskuinaldetik zeharkatu eta goialdean dagoen galerian bi leiho aurkituko ditugu dimentsio handiko hurrengo gelara iristeko. Ezkerrekoa aukeratu eta bustita dagoen hirugarren katazuloa igaro ondoren, 4 metroko bertikal batekin topo egingo dugu galeri handira jaisteko, soka edo eskala behar da pauso hau gainditzeko. Hasieran bloke askoren gainetik ibili behar da esplorazioa jarraitzeko baina aurrerago, lur harritsuekin, meandro baten itsura hartuko du galeriak, hormetan aragonitozko formazioak izango dira nagusi. Beste oztopo batekin topatuko gera, blokeen kaos batekin eta honek ematen du ia erabat blokeatzen duela jarraipena leku txiki bat ezik. Oraindik pare bat galeri geratzen zaizkigu saihesteko eta horietako bat el paridero (leiho estua) deitzen dena azkeneko gelara iristeko, 10 metroko kolada bertikal batean bukatzen da. Gozatzeko formazio oso ederrak ikus ditzakegu, bandera bitxiak eta baita gours batzuk ere ondoan dauden galeriatxoetan.\nAnterior Aralarreko prospekzioa\nSiguiente Uarrain inguruko leizeak


Itzuliko al dira barrakak udan? - Goierriko Hitza : Goierriko Hitza\nItzuliko al dira barrakak udan?\nFestetako ezinbesteko osagaiak diren barrakak aurten ez dituzte zapaldu oraindik haurrek. Udan lanean hasten ez badira, denboraldia galdutzat emango du sektoreko enpresek. Kalte ekonomiko handia izango dute.\nLazkaokoak izan ziren lehenak, Legazpikoak gero… ondoren beste herri askotako festa nagusiak atzeratu edo bertan behera utzi zituzten, tartean Iruñeko San Ferminak eta Gasteizko, Donostiako eta Bilboko jaiak. Herritarren artean atsekabe handia eragin dute udalek koronabirusaren ondorioz hartutako erabaki horiek, baina are atsekabetuago daude jai horiek urteko diru iturri nagusitzat dituztenak.\nHerrietako festak hastearekin bat hasten da tiro kaseten, txurro saltzaileen edo haur eta gazteen atrakzioen lan denboraldi nagusia, baina aurten ez da festarik momentuz, eta udan ere ez direla izango aurreikusten da. Jaietako barraken inguruan bizimodua ateratzen duten Goierriko hiru enpresarik egoera honi nola egin dioten aurre azaldu dute.\nTxurroak eta izozkiak\nOscar Martinez Baratak duela urte batzuk utzi zuen Irun Legazpira bizitzera etortzeko. Neguan eliza ondoan txurro postua jartzen du, eta uda garaian zezen mekanikoarekin ibiltzen da festarik festa, Legazpin bertan eta Beasainen, besteak beste.\nAurten, koronabirusa dela eta, egutegi osoa hankaz gora jarri zaio. Legazpin urrian hasi eta martxora arte egoten da txurroak saltzen famatuak dira ostegunetako txurro poteak, baina udan festarik izango ez denez, denboraldia uztailera edo abuztura arte luzatzea lortu du.\nZorteduna dela dio Martinezek,«txurro denda izango ez banu, gosez hilko nintzateke». Bi hilabetez ezin izan du postua ireki, baina denbora hori ondo aprobetxatu eta saltokia egoera berrira egokitu du, ez bakarrik segurtasun manparak edo babesak jarrita, baita negozio lerroa zabalduta ere: «Orain izozkiak eta izotz edariak ere saltzen ditut». Duela bi aste ireki zuen berriz ere denda, eta oso gustura dago legazpiarrek egin dioten harrerarekin.\nLegazpin bizi da, baita ere, Sanz Atrakzioak enpresako Juan Pablo Sanz, nahiz eta egoitza nagusia Altsasun duten. Bertan dituzten pabilioietan daude geldirik jolas eta atrakzio guztiak, eta lantegian dago geldirik denboraldi honetarako enkargatuta zuten uretako puzgarri atrakzio berria.\nSanzek azaldu duenez, «Alarma Egoera hasi baino aste bete lehenago hasi ziren haur parkeen kontratazioak bertan behera uzten». Festetako barrakei dagokienez, denboraldia hasteko paradarik ez dutela izan esan du, «Zumaia, Legazpi, Azpeitiko Sanjuandegi… galdu ditugu, eta badirudi uztaila igaro arte ezin izango dugula hasi herriko festetan». Hori gertatzen denerako dena prest dute Sanzekoek, maskarak, gelak, hesiak… Uztailean hasten ez badira, urrira arte ez direla itzuliko uste du eta hori denboraldi osoa galtzea da negozioaren adar honetarako. Haur parkeekin Gabonetako kanpaina egingo dutelakoan dago.\nBestalde, kexu da sektore honi buruzko argibide zehatzik ez dutelako inondik jasotzen, ez Espainiako Gobernutik ezta Eusko Jaurlaritzatik ere. Horren aurrean, eta datozen asteei eta hilabetei begira, «gure proposamena helaraziko diegu Ordiziako, Azpeitiko eta Zarauzko udalei». Haurrentzako atrakzioak eta parkeak dituzte momentuz buruan, «haurrak gurasoekin joaten direlako eta atrakzio batera sartzeko segurtasun neurriak beteko dituztela badakigulako; gaztetxoekin ez dugu hain ziur hori».\nSektore honetako enpresa guztiek jarduera etenda dute, eta ondorioz diru sarrerarik ez dute, baina Sanzek salatzen duenez, «zergak ordaintzen jarraitu behar dugu, ibilgailuenak, pabilioienak… Arazoa handia da!». Eta langileena erantsi behar zaio. Etxekoak kenduta, urte osorako langileak ere kontratatzen dituztela azaldu du Sanzek, eta udako zein Gabonetako kanpainetarako gazte asko ere bai. Kontratu horietako gehienak oraindik egiteko zituztela eta, alde horretatik ondo atera dira enpresa honetan, hori bai, langile horiek denboraldi honetarako lanik gabe geratu dira momentuz\nHugo eta Eusebio Atrakzioak, berriz, Urretxukoa da, eta haurrentzako barrakak dituzte batez ere: zaldiko-maldikoa, txikiparkea, ohe elastikoa, lapiko txikia, Barredora Wipe Out, puzgarriak… Sektorean 40 urtetik gora daramatzaten Joaquin Batistaren eta Maria Alvesen hiru semeek sortutako enpresa da, eta gainerakoak bezala, herrietan jairik ez dagoenez, geldirik dago iazko urritik.\nGeldialdi hau enpresarentzako momentu txarrean iritsi dela dio Eusebio Alvesek, denboraldi honetarako atrakzio berri bat zutelako enkargatuta, lapiko handia; «hori erosteko bankuarekin mailegua sinatu genuen otsailean, eta handik gutxira gertatu da hau». Orain ez dute amaitzeko presarik, ez dakitelako noiz estreinatu ahal izango duten.\nGipuzkoan zehar ibiltzen dira batez ere Alvestarrak, Legorretan, Ordizian, Zaldibian, Beasainen, Ataunen, Urretxun, Zumarragan… apiriletik urrira bitatean. «Aurten ez dakigu noiz hasiko dugun denboraldia, ezta hasiko dugun ere, eta urritik ia geldirik gaude». Gabonetako par- keekin lan pixka bat egiten dutela dio Alvesek, baina harrezkero diru sarrerarik ez dutela izan. Gastuak, ordea, bai, izan dituzte, eta maileguaz gain, hasi ez den denboraldiari aurre egiteko aseguruak,ikuskapen teknikoak… ordaindu behar izan dituzte, eta diru hori ez dutela berreskuratuko iruditzen zaio Alvesi.\nFestak ez badira hasten, denboraldia galdutzat emango dute, eta horrek esan nahi du urte eta erdian diru sarrerarik gabe egongo direla, urritik datorren urteko apirilera arte. Sanzek bezala, Alvesek ere sektorea baztertuta dagoela uste du, eta autonomei zuzendutako laguntzak kenduta, bestelakorik ez dutela dio.


Askatuak: Cookien politika\nwww.askatuak.com webguneak cookieak erabiltzen ditu; cookieak web-zerbitzari baten bitartez hainbat helburutarako bidaltzen diren fitxategiak dira.\nwww.askatuak.com webguneak informaziorako sarbidea errazteko eta pertsonalizatzeko erabiltzen ditu cookieak.\nSaioko cookieak erabiltzaileak nabigatzailea ixten duenean iraungi eta ezabatzen dira. www.askatuak.com webguneko cookieak era horretakoak dira. Salbuespen bakarra erabiltzaileak cookie-politika onartu duela biltzen duena da, hori modu iraunkorrean biltegiratzen baita.\nwww.askatuak.com webguneak biltzen dituen cookieak honako helburu hauetarako erabiltzen dira:\nwww.askatuak.com webguneak Google Analytics eta Google Maps erabiltzen ditu kokapen-mapak erakusteko eta webgunerako bisiten jarraipena egiteko.\nAplikazio horiek beren cookie propioak gordetzen dituzte, eta www.askatuak.com webguneak ez du horien gaineko inolako kontrolik. Googlek du cookie horien erantzukizuna; horrez gain, cookie-politika propioa du, hemen kontsulta daitekeena: http://www.google.es/intl/es/policies/privacy/\nZehazki, ASKATUAK honako cookie hauek erabiltzen ditu www.askatuak.com web-gunean:\nPHPSESSID saioa Bere funtzioa beharrezkoa den informazioa gordetzea da, hautatuako hizkuntza edo bezeroen atalean sartuz gero zu identifikatzeko, adibidez.\n• Internet Explorer: Tresnak (Herramientas) -> Internet aukerak (Opciones de Internet) -> Pribatutasuna (Privacidad) -> Konfigurazioa (Configuración).\n• Firefox: Tresnak (Herramientas) -> Aukerak (Opciones) -> Pribatutasuna (Privacidad) -> Historia (Historial) -> Konfigurazio pertsonalizatua (Configuración Personalizada).\n• Chrome: Konfigurazioa (Configuración) -> Bistaratu aukera aurreratuak (Mostrar opciones avanzadas) -> Pribatutasuna (Privacidad) -> Edukiaren konfigurazioa (Configuración de contenido).\n• Safari: Hobespenak (Preferencias) -> Segurtasuna (Seguridad).